EBAZPENA, 2017ko abenduaren 20koa, Kanpo Harremanetarako idazkari nagusiarena, kanpo harremanen eremuan profesionalak espezializatzeko beken deialdia egiten duena, 2018-2019 ekitaldirako. - Eusko Jaurlaritza - Euskadi.eus\n2. artikulua Deitutako bekak.\n3. artikulua Zuzkidura.\n4. artikulua Ordainketa.\n5. artikulua Eskabideak aurkezteko tokia, modua eta epea.\n6. artikulua Aurkeztutako eskabidean egindako akatsak zuzentzea.\n7. artikulua Hautaketa Batzordea.\n8. artikulua Balorazio irizpideak zein azpi-irizpideak eta horien haztapena.\n9. artikulua Ebazpena.\n171/2011 Dekretua, uztailaren 26koa, kanpo harremanen eremuan profesionalak espezializatzeko bekak arautzen ditu (2011ko abuztuaren 11ko EHAA, 152. zk.).\nAipatutako dekretuaren 2.1 artikuluan ezarritakoaren arabera, bidezkoa da kanpo harremanen eremuan profesionalak espezializatzeko beken deialdia egitea, 2018-2019 ekitaldirako.\nEbazpen honen helburua da kanpo harremanen eremuan profesionalak espezializatzeko beken deialdia egitea 2018-2019 ekitaldirako.\n12 hilabeteko iraupena duten zortzi bekaren deialdia egiten da.\nBekadunek beraien eginkizunak Euskal Autonomia Erkidegoko Administrazioaren honako bulego hauetan burutuko dituzte:\nLauk, Kanpo Harremanetarako Idazkaritza Nagusian, Vitoria-Gasteizen.\nBik, Euskadiren Europar Batasuneko Ordezkaritzan, Bruselan.\nBik, Euskadiren Txile, Peru eta Kolonbiako Ordezkaritzan. Horietako batek Ordezkaritzaren egoitzan burutuko ditu eginkizunak, Txileko Santiagon; eta besteak, Ordezkaritzak Bogotan (Kolonbian) duen bulegoan.\nBeka bakoitzak zuzkidura hau izango du:\nBruselan, Txileko Santiagon eta Bogotan burutu beharreko beka bakoitzak, 24.000 euro.\nZenbateko horrek dagokion atxikipen fiskala izango du.\nEbazpen honetan jasotako beka deialdia egiteko, Euskal Autonomia Erkidegoko Aurrekontu Orokorren kontura egiten diren gastu-espedienteen aurretiko izapidetzea erabiliko da Ogasun eta Herri Administrazioko sailburuaren 2007ko apirilaren 26ko Aginduan arautu zen izapidetze hori; deitutako bekak esleitzeko, beraz, kreditu egokia eta nahikoa egon beharko da Euskal Autonomia Erkidegoaren 2018ko ekitaldiko Aurrekontu Orokorretan.\nLehenengo ordainketa beka onartu ondoren egingo da, eta esleitutako diru-laguntzaren % 50 izango da, egiaztatzen bada beka burutuko den bulegoan hasten dela.\nBigarren ordainketa, diru-laguntzaren % 20, bekaldia hasi eta lau hilabete igarotakoan egingo da, bekadunek zatikako txostenak aurkeztu ondoren.\nHirugarren eta azken ordainketa, geratzen den % 30a, beka bukatzen denean egingo da, bekadunek amaiera txostenak aurkeztu ondoren. Edonola ere, ordainketa hori 2019ko ekitaldian burutuko da.\nUko egiterik izanez gero, ordezkoei ordainduko zaien diru-zenbatekoa uko egin duen bekadunak erabili ez duen bekaldiaren araberakoa izango da. Ordainketa egiteko, artikulu honen 1. paragrafoan aurreikusitako ordainketa zatikatuak eta ehunekoak erabiliko dira.\nInteresa dutenek prozedura honetako tramite guztiak eskatu, kontsultatu eta egin ahal izango dituzte bide presentzialak edo elektronikoak erabiliz.\nEskaerak bide presentzialetik edo elektronikotik izapidetzeari buruzko espezifikazioak eta eskaera eredua eskura daude egoitza elektroniko honetan:\nEskabidea izapidetzeko eta agiriak aurkezteko bide bat edo bestea erabiltzeak, hau da, aurrez aurrekoa edo elektronikoa erabiltzeak, ez du behartzen aurrerantzean ere prozedurako gainerako izapideak egiteko bide bera erabiltzera, eta edozein momentutan alda daiteke aukeratutako bidea. Eskaeraren ondoko izapideak, bide elektronikoaren bitartez, honako helbide honetan egingo dira: https://www.euskadi.eus/nirekudeaketak\nEskaerak zuzenean aurkezteko aukeraz baliatu nahi izanez gero, interesatuek eranskinarekin doan eredua beteko dute. Eredu hori aurkitu ahal izango da: Kanpo Harremanetarako Idazkaritza Nagusian, Euskal Herriko Unibertsitateko Ikerketa arloko Errektoreordetzan, Arabako eta Gipuzkoako Campusetako Errektoreordetzan eta Deustuko Unibertsitateko Ikerketa arloko Errektoreordetzan, baita Eusko Jaurlaritzako web orrian ere: www.euskadi.eus.\nEskabideak helbide honetara zuzendu beharko dira:\nKanpo Harremanetarako Idazkaritza Nagusia.\nLehendakaritza Eusko Jaurlaritza.\nAurreko paragrafoan adierazitako helbidea jarrita, eskabideak honako toki hauetan ere aurkez daitezke: Euskadiren kanpoko ordezkaritzetan, Eusko Jaurlaritzaren Herritarrei Laguntzeko bulegoetan edo Administrazio Publikoen Administrazio Prozedura Erkidearen urriaren 1eko 39/2015 Legean zehaztutako tokietan.\nEskabideak aurkezteko epea hilabetekoa izango da, deialdia Euskal Herriko Agintaritzaren Aldizkarian argitaratu eta biharamunetik hasita.\nUztailaren 26ko 171/2011 Dekretuaren 5. artikuluan ezarritakoari jarraikiz, aurkeztu den dokumentazioa osorik ez badago Kanpo Harremanetarako Zuzendaritzak eskatzaileari dokumentazio osagarria hamar eguneko epean bidaltzeko eskatuko dio.\nEskatutako dokumentazioa aurkezten ez badu epe horretan jakinarazi eta biharamunetik hasita, eskaera bertan behera utzi duela pentsatuko da; aldez aurretik horretarako ebazpena eman beharko da, Administrazio Publikoen Administrazio Prozedura Erkidearen urriaren 1eko 39/2015 Legearen 21. Artikuluan xedatutakoari jarraituz.\nMerituak baloratzeko, uztailaren 26ko 171/2011 Dekretuaren 7. artikuluan Hautaketa Batzordeko kideak izendatu ziren; honako hauek izango dira:\nLeyre Madariaga Gangoiti andrea, Kanpo Harremanetarako zuzendaria, batzordeburua. Lanpostu hori bete gabe balego, titularra ez balego, gaixorik balego edo legezko beste arrazoiren bat balego, Iñaki Serrano Lasa jaunak, Kanpo Harremanetarako Idazkaritza Nagusiko goi-teknikariak, ordezkatuko du.\nMarta Marín Sanchez andrea, Euskadiren Europar Batasunerako ordezkaria, batzordeko buruordea. Lanpostu hori bete gabe balego, titularra ez balego, gaixorik balego edo legezko beste arrazoiren bat balego Mikel Antón Zarragoitia jaunak, Europako Gaietarako zuzendariak, ordezkatuko du.\nElena Iturrate Bizkarguenaga andrea, Kanpo Harremanetarako Idazkaritza Nagusiko goi-teknikaria. Batzordearen idazkaria izango da; hitza bai, baina botorik ez du izango. Lanpostu hori bete gabe balego, titularra ez balego, gaixorik balego edo legezko beste arrazoiren bat balego, Ainara Jauregui Recondo andreak, Kanpo Harremanetarako Idazkaritza Nagusiko goi-teknikariak, ordezkatuko du.\nRafael Hueso Vicent jauna, Kanpo Harremanetarako Idazkaritza Nagusiko goi-teknikaria. Lanpostu hori bete gabe balego, titularra ez balego, gaixorik balego edo legezko beste arrazoiren bat balego, Estíbaliz Urcelay Erguido andreak, Kanpo Harremanetarako Idazkaritza Nagusiko goi-teknikariak, ordezkatuko du.\nIbilbide akademikoa gehienez ere 20 punturekin baloratuko da; honela, hain zuzen:\nIkasketa-espedientearengatik gehienez ere 5 puntu emango dira, unibertsitate ikasketen azken hiru urteetako batez besteko nota kontuan hartuta. Agirien bidez egiaztatu beharko da nota hori. Honela banatuko dira puntuok:\nPuntu 1, batez besteko nota 5etik 5,99ra artean badago.\n2 puntu, batez besteko nota 6tik 6,99ra artean badago.\n3 puntu, batez besteko nota 7tik 7,99ra artean badago.\n4 puntu, batez besteko nota 8tik 8,99ra artean badago.\n5 puntu, batez besteko nota 9tik 10era artean badago.\nInteresdunaren espezializazioarengatik gehienez ere 15 puntu emango dira; honela, hain zuzen:\nGehienez ere 5 puntu, Europako edo nazioarteko gaien hainbat jakintza arlori buruzko ikastaroengatik eta Europako erakundeetarako, nazioartekoetarako edota kidego diplomatikorako oposizioetarako egindako ikasketengatik; behar bezala egiaztatu beharko dira ikasketok.\nGehienez ere 10 puntu, Europako edo nazioarteko gaien hainbat jakintza arlotan master-ikasketak izateagatik.\nAtzerriko hizkuntzak ahoz zein idatziz menderatzea gehienez ere 15 punturekin baloratuko da; honela, hain zuzen:\nIngelesa menderatzeagatik gehienez ere 15 puntu emango dira; honela, hain zuzen:\n10 puntu esleituko zaizkie B1 mailako ingeles ziurtagiria egiaztatzen dutenei.\nBeste 5 puntu esleituko zaizkie B2 edota goragoko egiaztagiri bat egiaztatzen dutenei.\nAtzerriko beste hizkuntza batzuk: 5 puntu esleituko zaizkie B1 edota goragoko egiaztagiri bat egiaztatzen dutenei.\nKanpo harremanen alorrean sektore publiko edo pribatuan izandako ibilbide profesionala eta ikerketa-lanak gehienez ere 20 punturekin baloratuko dira; honela, hain zuzen:\n4 puntu, kanpo harremanei buruzko gaietan lanean emandako urte oso bakoitzeko.\n4 puntu, kanpo harremanei buruzko ikerketa lan bakoitzeko (10 puntu, lanok argitaratu badira).\nEuskaraz jakitea gehienez ere 10 punturekin baloratuko da; honela, hain zuzen:\nB1 titulua edo baliokidea: 3 puntu.\nB2 titulua edo baliokidea: 6 puntu.\nC1 titulua edo baliokidea edo goragokoa: 10 puntu.\nHautaketa Batzordeak dei egingo die hautagaiei elkarrizketa bat egin dezaten; elkarrizketa horren bitartez, jarraian azaldutako ezagupenak egiaztatuko dira eta hautagaiak eskatutako profilari egokitzen zaizkion aztertuko da:\nEuropako eta nazioarteko ekonomia eta politikan gaurkotasuna duten gaiak behar bezala ezagutzea. Proba hori nazioarteko egoera ekonomikoari, nazioarteko politikari eta Europako gaur egungo egoerari buruzko bosna galderako hiru sortak osatuko dute, eta horretarako berariaz prestatutako galderen artetik itsu-itsuan aterako dira.\nGehienez ere 15 punturekin baloratuko da; honela, hain zuzen:\nGehienez ere 5 puntu, nazioarteko egungo egoera ekonomikoa ezagutzeagatik.\nGehienez ere 5 puntu, nazioarteko egungo egoera politikoa ezagutzeagatik.\nGehienez ere 5 puntu, Europako gaur egungo egoera ezagutzeagatik.\nHautagaiaren profil profesionala bekaren helburu den edukiari egokitzea gehienez ere 20 punturekin baloratuko da, erakunde misio bat antolatzeari buruzko proba praktikoa egin ondoren.\nLehendakaritzako egitura organikoa eta funtzionala ezartzen duen apirilaren 11ko 70/2017 Dekreturen 13.5 artikuluan ezarritakoaren arabera, Kanpo Harremanetarako zuzendariak emango du eman beharreko ebazpena, hautaketa batzordeak egindako proposamena ikusi ondoren. Ebazpen horren bitartez, beken onuradunak eta, hala badagokie, ordezkoak izendatuko ditu, beka aldia noiz hasi eta non burutuko den zehaztuko du, edo esleitu gabe utziko ditu hautagai egokirik ez dutenak.\nEsleipen ebazpena eskatzaileei banan-banan jakinaraziko zaie eta Euskal Herriko Agintaritzaren Aldizkarian eta www.euskadi.eus webgunean argitaratuko da, guztiek horren berri izan dezaten.\nEbazpen horren aurka berraztertzeko errekurtsoa aurkez daiteke Kanpo Harremanetarako Idazkaritza Nagusian hilabeteko epean, ebazpena Euskal Herriko Agintaritzaren Aldizkarian argitaratzen den egunaren biharamunean kontatzen hasita.\nEbazpen hori gehienez ere 6 hilabeteko epean eman eta jakinarazi beharko da, deialdi hau argitaratzen den egunean kontatzen hasita.\nEpe hori igaro eta interesatuei inolako ebazpenik jakinarazi ez bazaie, eskabideak ezetsi direla ulertu beharko dute.\nEbazpen honetan eta uztailaren 26ko 171/2011 Dekretuan aurreikusita ez dagoen guztian, Administrazio Publikoen Administrazio Prozedura Erkidearen urriaren 1eko 39/2015 Legea, Diru-laguntzei buruzko azaroaren 17ko 38/2003 Lege Orokorra, 887/2006 Errege Dekretua, uztailaren 21ekoa, diru-laguntzei buruzko azaroaren 17ko 38/2003 Lege Orokorraren Erregelamendua onartzen duena, eta Euskal Autonomia Erkidegoko Ogasun Nagusiaren Antolarauei buruzko Legearen testu bategina aplikatuko dira testu hori azaroaren 11ko 1/1997 Legegintzako Dekretuaren bidez onartu zen.\nEbazpen honek administrazio-bidea agortzen du; hala ere, aukerako berraztertzeko errekurtsoa aurkez daiteke organo berean hilabeteko epean, edo administrazioarekiko auzi-errekurtsoa Euskal Autonomia Erkidegoko Auzitegi Nagusiko Administrazioarekiko Auzietako Salan, bi hilabeteko epean. Epeok ebazpen hau Euskal Herriko Agintaritzaren Aldizkarian argitaratu eta biharamunetik aurrera hasiko dira.\nEbazpen hau Euskal Herriko Agintaritzaren Aldizkarian eta www.euskadi.eus webgunean argitaratuko da, eta Euskal Herriko Agintaritzaren Aldizkarian argitaratu eta biharamunean jarriko da indarrean.\nIkus: 171/2011 DEKRETUA, uztailaren 26koa, kanpo harremanen eremuan profesionalak espezializatzeko bekak arautzeko dena.\nIkus: EBAZPENA, 2018ko martxoaren 28koa, Kanpo Harremanetarako zuzendariarena, kanpo harremanen eremuan profesionalak espezializatzeko bekak esleitzen dituena 2018-2019 aldirako.


Txillardegi zergatik ez zetorren bat • ZUZEU\nJoxe Manuel Odriozolak, Txillardegik euskararen geroaz zuen ideari buruz idatzi du Parlantzua, Euskararen Legebiltzarrean.\nTxillardegiren euskalduntasuna ez zen etnodiglosikoa, ez zen erakunde autonomikoetatik saldu nahi diguten elebitasun sozial orekatuaren mitoa, ez zen euskararen eta euskaldunon etorkizuna hiztun banakoaren esku uzten duen politika linguistiko oinarrigabea. Naziotasunean oinarritzen zuen Txillardegik euskararen normalizazio soziala: hots, euskarak bere nazio-lurraldea behar du, non hizkuntza nagusia izango den. Arnasguneetan, gutxienez, aspalditik indarrean egon behar zuen lurralde-irizpidearen euskara politika, gure agintari autonomikoen euskalduntasuna nazio ikuspegitik mamitu izan balitz. Botere autonomikoaren euskalduntasuna, ordea, ez da nazionala, mentalitate kolonizatuaren ezaugarriak nagusitzen dira haren hizkuntza politika publikoetan. Horregatik, erraz ulertzen dugu Txillardegi zergatik ez zetorren bat EAEn indarrean jarri diren hizkuntza politika publikoekin.\nTxillardegik bazekin gure antzeko kinka soziolinguistikoan zeuden nazio zapalduetan zer gertatzen zen. Bazekien lurralde-irizpidean oinarritu ordez, pertsona-printzipioan funtsatutako hizkuntza politikak hizkuntza minorizatuaren kalterako direla. Bazekien hizkuntza zapalduak modu akademiko formalean nola edo hala ikasi ikasten direla, baina erabiltzeko orduan politika horrek porrot egiten duela. Bazekin erabileran oinarritzen dela benetako ikaskuntza eta gaitasun komunikatiboa. Eta ahozko eta idatzizko erabilera bermatzen ez duten hizkuntza politikek ez dutela hizkuntza menderatuaren alde funtzionatzen. “Eskubide pertsonalen gaineko glotopolitikek ez dute inon elebitasun orekaturik lortu”. Horregatik, erraz ulertzen dugu Txillardegi zergatik ez zetorren bat EAEn indarrean jarri dituzten hizkuntza politika publikoekin.\n“Euskaldunak bigarren mailako herritarrak gara EAEn, hirugarren mailakoak Nafarroan eta mailarik ere ez digute aitortzen Iparraldean”. Euskaldunok arrotzen gisa bizi gara Euskal Herrian Txillardegiren esanean, eta oinarrizko giza eskubideak ukatzen zaizkigu. Hizkuntza eskubidea oinarrizko giza eskubidea da, gure agintari autonomiko espainolduek kontuan hartzen ez badute ere. Beraiei aski zaie euskalduntasun errituala konplitzearekin, Eusko Jaurlaritzaren lan eta pentsamendu hizkuntza, nazio minorizatzailearen hizkuntza delako. Kontraesanen gaina praktikatzen du gure gobernu autonomikoak: botere autonomikoak ustez normalizatu nahi duen hizkuntza ez dator bat berak darabilen hizkuntzarekin. Nazio “foralaren” hizkuntza erreala espainiera da, hizkuntza horretan funtzionatzen duelako, eta nazio normalizatu baten funtzioak betetzen dituen erdal hizkuntzan diharduen Jaurlaritzaren erreferentzia nazional, sozial eta kulturalak espainieraz eta espainieratik eratuak daudelako. Horregatik, erraz ulertzen dugu Txillardegi zergatik ez zetorren bat EAEn indarrean jarri dituzten hizkuntza politika publikoekin.\n“Hizkuntza zapalkuntza nazio zapalkuntzaren ondorio eta isla da”. Jaurlaritzako agintari abertzaleek buruan daukaten nazioa ez da euskararen eta euskaldunon nazioa, euskalduntasun etnodiglosikoan funtsatutako erregioa baizik. Nazioaz mintzo zaizkigu, nazioa hitz magikoa balitz bezala. Txillardegiren nazioa Euskal Herria asimilazio espainoletik ateratzeko borroka-kontzeptu bat da, ez espainolez bizi eta euskaldun itxurak egiteko trikimailu ideologiko bat. “Gu nazio bat gara” ozen aldarrikatu eta dena egina dago nonbait. Esan eta egin: hitzaren magian sinesten dutela dirudi. Txillardegiren nazioak, ordea, ez dauka ezer magiatik: euskaldunon herri eskubide bat da, nazio gisa autodeterminatzeko daukagun eskubidea, eta eskubide hori mamitzeko bide bakarra dago: asimilazioaren politikarekin jarraitzen duen Espainiaren aurka borrokatzea. Horregatik, erraz ulertzen dugu Txillardegi zergatik ez zetorren bat EAEn indarrean jarri dituzten hizkuntza politika publikoekin.\n“Zerk egin du Euskal Herria? Zerk eman dio bere izaera berezia? Zerk egiten du gure naziotasuna? Zerk bizi gaitu? Zerk bereizten gaitu? Zerk ematen digu gure euskal arima? Euskarak ez bestek”. Zerk egiten du EAE deritzan komunitatea?, euskarak ala espainierak? Funts-funtsean nazio eraikuntza euskaldunaren politika dago indarrean EAEn ala nazio eraikuntza espainolarena? Zerk bizi du Jaurlaritza eta Jaurlaritzaren nazio identitatea? Euskarak agian? Zertan ote datza benetan euskalduntasun horren “arima” edo identitatea? D ereduaren euskara transmisio akademiko formalak egiten ditu gure ikasleak ala curriculum inplizitu eta esplizitu espainolak? Txillardegiren ustez euskarak egiten gaitu euskaldun. Baina Txillardegiren euskalduntasun kontzeptuak ez dauka zerikusirik Jaurlaritzaren euskal identitatearekin. Horregatik, erraz ulertzen dugu Txillardegi zergatik ez zetorren bat EAEn indarrean jarri dituzten hizkuntza politika publikoekin.\n“Gure hizkuntza ‘txikia’ omen da”: Txillardegiren hitzak dira horiek. Jaurlaritzaren hizkuntza politikak euskaldunon deskolonizazio mentala sustatu beharrean euskararen eta euskaldunon txikitasuna azpimarratzen digu hitzetik hortzera. Txikia garenez, konforma gaitezen gure neurrira egindako politika txikiarekin. Bidenabar esateko: formulazio ideologiko horretan ez al zaizue iruditzen, zeharka bederen, Euskal Herriak jasan duen asimilazio nazional linguistikoa normaltzat jo eta naturalizatu egiten duela gure botere autonomikoak? Nik baietz esango nuke. Bestalde, munduan badaude hizkuntza txikiak estatu txiki batekin, eta jende horri ez dio nazioaren edo hizkuntzaren neurri txikiak duintasunik eta askatasunik ezeztatzen. Beraz, ebidentzia soziolinguistikoak daude txikiaren mito hori eraisteko. Baina, jakina, espainiar nazio minorizatzaileari aurre egiteko duintasunik eta adorerik ez daukaten Jaurlaritzaren ahotsei ondo datorkie gure txikitasunaren kontakizunaz baliatzea. Horregatik, erraz ulertzen dugu Txillardegi zergatik ez zetorren bat EAEn indarrean jarri dituzten hizkuntza politika publikoekin.\n“Herri-pizkunde guzietan, lehendabiziko abertzale belauna, hizkuntza arrotzaz baliatzen da. Bigarrena. Aldiz, nazio-hizkuntzaz”. Hemen belaunaldiak joan eta belaunaldiak etorri, hizkuntza arrotza jaun eta jabe. Hemen ez dago herri-pizkunderik. D eredua da euskalduntzearen harrobi nagusia, eta harrobi horretatik ateratzen diren belaunaldien euskalduntasunak Jaurlaritzaren euskalduntasunarekin bat egiten du erabat: oro har, ahozko gaitasun komunikatiborik gabeko belaunaldiak dira, herrixka euskaldunetakoak salbu. Botere autonomikoaren euskalduntasuna ekoizten da D ereduaren ikastetxeetan: izan ere, kultura idatziaren hizkuntza ere ez da euskara belaunaldi berrientzat, erdara baizik. Eskolan dauden bitartean euskarak funtzio akademiko formala betetzen du, eta hori amaitzean, hizkuntza arrotza da belaunaldi berrien identitate eta kognizio hizkuntza. Horregatik, erraz ulertzen dugu Txillardegi zergatik ez zetorren bat EAEn indarrean jarri dituzten hizkuntza politika publikoekin.\nTxillardegiren azken mezua, mezu txit argigarria, Txillardegiren pentsamendu politikoarekin leial izan nahi duenarentzat: “Nazio arazoa, hitz batez, nazio-askapena burutu artean batez ere, arazo soziolinguistikoa da funtsean”.\netorkizuna, euskara, hizkuntz politika, hizkuntza normalkuntza, Txillardegi


Quickly insert a Monthly or Annual Calendar in Excel\nBatzuetan, xede horretarako, hilero edo urteko egutegia liburu batean txertatzeko beharra izan dezakezu. Excel Calendar Txantiloiak erabil ditzakezu horretarako. Baina horrekin batera Egutegi iraunkorra of Kutools for Excel, hilero edo urte bakoitzeko egutegi berri bat azkar txertatu dezakezu liburu berri batean.\nTxertatu hilero egutegia\nUrtebeteko egutegia txertatu\nKlikatu Kutools gehiago >> Lan-orri >> Egutegi iraunkorra, ikusi pantaila-argazkia:\nEgin hurrengo hileko egutegi bat txertatzeko.\n1. klik Kutools gehiago > Lan-orri > Perpetual Calendar, bistaratuko du Egutegi iraunkorra elkarrizketa-koadroa. Ikusi pantaila-argazkia:\n2. Hautatu egutegiaren bidez sortutako hilabetea aurrera eta to goitibeherako zerrenda. Ikusi pantaila-argazkia:\n3. klik Sortu hilero egutegia liburu berri batean sortu da, Ikusi pantaila-argazkia:\n4. Egin klik File > Save gordetzeko.\nFuntzionamenduarekin Egutegi iraunkorraUrtero egutegia ere erraz eta azkarra da.\n1. klik Enterprise > Lan-orri > Egutegi iraunkorra. Ikusi pantaila-argazkia:\n2. Hautatu Urtarrila aurrera goitibeherako zerrendan eta abenduan to goitibeherako zerrenda, Ikusi pantaila-argazkia: (Lehenespenez, uneko urtea elkarrizketan erakusten du, zerrendako urtea ere hauta dezakezu.)\n3. klik Sortu, urteroko egutegia liburu berri batean sortzen da. Ikusi pantaila-argazkia:


BesteBi plataformako komunikatua | Bizkaiko Caritas\nBesteBi plataformako komunikatua\nPosted by Cáritas Bizkaia on jueves, noviembre 27, 2014 · Leave a Comment\n“Ostatu duin eta egoki baten alde. Inor ez etxerik gabe”\n‘BesteBi’ plataformatik Bizkaiko etxerik gabeko pertsonen babeserako sistemen defentsarako deia luzatzen dugu.\nEtxerik gabeko pertsonen egunean ospatzen da kontzentrazio hau. Helburua da horiek ikustarazteko beharraz ohartaraztea, arreta duina eman beharraz jabetzea eta pobreziaren kausei (ez pertsona pobretuei) aurre egingo dieten politika sozialen eta etxebizitza sustatzeko politiken alde egitea.\nProposamenak ikusteko, sakatu hemen\nHasteko, albiste on bat eta gogorarazteko oharra:\nIaztik ez da pertsona bat ere hil kaleetan. 2013ko azaroan irakurketa bera egin genuen egoeraz, eta uste dugu gizarteak harro egon behar duela pertsonak kalean hil daitezen saihesten jarraitzeaz. Espero dugu datozen urteetan berriro elkartu eta gauza bera esaten jarraitu ahal izango dugula. Aski da! Bukatu da etxerik gabeko pertsonak kalean hiltzea!\nEdonola ere, kalean hil ez arren, etxerik ezak bizitza eta heriotza markatu dizkien pertsona guztiak oroitu nahi ditugu (etxerik gabeko pertsona baten bizi-itxaropena kalean bizi beharrik ez duen pertsona batena baino 20 urte laburragoa da). Aurten, zazpi izan dira gutxienez baliabide ezberdinetan hil diren pertsonak: Agurtzane, Alussine, Jose, Yolanda, Santiago, Mercedes, Lahcen… eta ikusezinak izateagatik ahaztu ditzakegun besteren bat. Beste zenbait hiltzear egon dira, Abandoko geltokian abandonatutako aldiriko trenean lo egiten zutenak adibidez. Ekimen hau zuentzat da!\nEtxerik gabeko pertsonak ikusaraztea da lehenengo urratsa\nEtxerik gabeko pertsonak ikusezin bihurtutako pertsonak dira. Ezinbestekoa da etxerik gabeko pertsonekin bidezkoa eta solidarioagoa izango den gizarte baten alde lan egitea, (berez nahikoak ez diren) zerbitzu eta prestazioak murriztearen kontra agertuko den gizartea lortzea eta, aldi berean, inklusioa eta gizarte kohesioa bilatzen duen babes sistema sendotzearen aldeko apustua egitea.\nBeste urte batez, ‘BesteBi’ Plataformatik deia luzatzen diegu erakundeei egoitzetako eta bestelako laguntza-baliabideetako (eguneko zentroetako) plazak eskuratu eta mantentzeko irizpideak berrikus ditzaten, pertsonen gizarteratze prozesua errazte aldera (errolda-aldiaren gutxieneko iraupenaren gaineko exijentziak, adibidez, muga izaten dira batzuetan baliabide hauek eskuratzeko orduan).\nEtxerik gabeko pertsonen egoera orokorra: hobetu beharrean, okertzen ari da.\nEtxerik gabeko pertsonen egoera gero eta prekarioagoa da; oraindik ere ez dago baliabide nahikorik guztiekin lan egiteko, gizarteratzeko prozesuak sustatzeko; eta gizarte-murrizketek, ekonomia-krisiaren aitzakiapean, egoera hori larriagotu egiten dute.\nPertsonen eskubideak galtzearen erruz, ongizate estatua hondatzen ari da, eta horrek okerren daudenei eragiten die bereziki. Gainera, neurri horiek gizarte babesa hankaz gora jar dezakete epe ertain edo luzera. Ezin da gizarte-ongizate sistema deuseztatu krisi ekonomikoa aitzakia gisa hartuta.\nGizarte Zerbitzuen sistema berria ezartzearen ondorioz, etxerik gabeko pertsonentzako zerbitzu eta baliabideetan aldaketak izan dira. Hala, ezinbestekoa da aldaketotan pertsonen prozesu naturalak kontuan izatea, horietara egokitzeko adinako malgutasunarekin eta dagoeneko hasi diren «arreta hutsuneei” arreta berezia eskainita.\nAdministrazioei eta gizarte osoari eskatzen diegu ez jarraitzeko etxerik gabeko pertsonak ikusezin egiten eta, era berean, babes sistema beraien errealitatera doitzeko.\nAski da, bukatu da pertsona pobretuak kriminalizatzea.\nAzkenik, ezinbestekotzat jotzen dugu hauteskunde helburuekin pertsona pobretuak kriminalizatzen dituzten gizarte prestazioen gaineko diskurtsoak salatzea. Uste dugu funtsezkoa dela “aporofobia” ezabatzea eta gizarte gisa dugun erantzukizuna onartzea. Ildo horretan, garrantzitsua da bereziki herri administrazioek erantzukizuna beren gain har dezaten, pobrezia sortzen duten kausen kontra borrokatzeko eta pertsona pobretuen kolektiboek duintasuna berreskuratzeko, pertsona guztiengana helduko den kalitatezko gizarte esku-hartzearen bitartez.\nBukatzeko, ‘BesteBi’ etxebizitza eskubidearen eta etxerik gabeko pertsonen aldeko plataformak gogorarazi nahi du, beste behin, etxebizitza eskubidea pertsona ororen eskubidea izan behar dela, eta ez asmoen adierazpen hutsa.\n‘BesteBi’ Plataforma: Agiantza / Aurrerantz, S.Coop. / Bidesari / Bizitegi / Cáritas Bizkaia / Cear Euskadi / Comedor San Antonio de Irala / Comisión Ciudadana Antisida de Bizkaia / EAPN-Euskadi / Elkarbanatuz / Emaús-Bitartean / Emaús Bilbao SCIS / Fundación ADSIS / Goiztiri / Izangai / Lagun Artean / Medicos del Mundo / Oblatas-Lehio Zabalik / Posada de los Abrazos / Rais-Euskadi / Sortarazi / T4 / Zubietxe…\nFiled under Azpimarratutako berriak, Berriak · Tagged with BesteBi, Etxerik gabeko


Sestao Xake Taldea 1981. urtean sortu zen. Sortu zenetik 35 urte baino gehiagoz gogor aritu da xakea hedatzen, eskoletan kurtsoak egiten, maila nazional zein internazionaleko txapelketekin, txapelketa ofizialen bidez, etab.Sestao Xake Taldea Dámaso Zugasti, Félix Arenas, Juan Viqueira, Eduardo Llano eta Jose Mª Martín jaunen ekimenari esker sortu zen, ordura arte Portugalete Xake Taldeko jokalariak zirenak. Haiei esker, gure kirola Sestao udalaren barruan finkatzeko beharrezko euskarriak lortu ziren.\nOrduan izan zen Santiago Llanos Jaunak, orduko alkateak, Las Llanas udal polikiroldegiko ateak ireki zizkugula. Hainbeste denbora igaro ondoren leku berean jarraitzen dugu xakearekiko eta udalarekiko konpromezua mantenduz, xakearen alde eta beraz kulturaren alde egin duten alkateen babesarekin.\nGaur egun 100 bazkide baino gehiago ditugu, eta gure taldeak Bizkaia, Euskadi eta estatu maila gorenean lehiatzen dira. Baita ere, izen handiko Txapelketa Internazional Ireki bat antolatzen dugu, aurten 2018 urtean 34. aldiz ospatuko dena.\nGure baliorik handiena urtero titulodun irakasleekin antolatzen diren kurtso desberdinetan parte hartzen duten gazteak dira. Xakean ikasteko, liburutegi zabala dugu, eta gurea bezalako kirolari Internet-ek ematen dizkion aukerak erabiltzeko sarbidea ere badugu.\nGure lehen taldea aurtengo 2018 Espainiako Ohorezko Mailako Txapelduna da (estatuko maila gorena). Aurten lortutako garaipena bosgarren aldia izan da, 2012, 2013, 2016 eta 2017 urteetan lortutako garaipenak batuz. Estatu mailan ibilbide arrakastatsu hau 2007 urtean hasi zen, Lehenengo Mailan (Hegoaldea) garaipena lortu ondoren. Honekin batera, beste bost talde ditugu Bizkaia zein Euskadi mailan lehiatzen.\nGure eskola, 117 neska-mutil baino gehiago dituena, urtetik urte eskola mailan Bizkaiko Foru Aldundiak Bizkaiko Xake Federakuntzarekin batera antolatzen dituen txapelketetan parte hartzen du, askotan garaipena lortuz.\nGure 25. urteurreneko ospakizunetan antolatu genituen ekitaldietan gurekin batera José Luis Bilbao Eguren orduko Bizkaiko Foru Aldundiko Ahaldun Nagusia eta Anatoly Karpov, Maisu Handia eta Munduko Txapelduna egon ziren, Xake Talde honek egindakoari balio handia ematen diona. Sestao Xake Taldean gure proiektuetan etengabe kalitate pauso bat emateko asmoa dugu.\nGure Taldean kirolak pertsonei ematen dien balore onei garrantzia ematea bilatzen dugu, bereziki gazteengan. Talde lana, berdintasuna, prestutasuna, kiroltasuna, osasun ona etab. bezalako baloreak.\nXakeak eta kasu honetan Sestao Xake Taldea, gizartearekin, kirolarekin eta gure gazteekin konprometiturik dago. Lan handia daraman eguneroko erronka bat da, baina urteetan zehar nahiko ordain ematen diguna, jokalarien, familien, lagunen, instituzioen, laguntzaileen, zuzendaritzaren eta guztien esfortzua merezi duelarik.\nSestao Bizkaialdek Club XADREZ Deportivo Ourenseri irabazi dio (4-2) eta lider jarri da bigarren jardunaldiaren ondoren\nSestao Bizkaialdek 4-2 irabazi dio Club Xadrez Deportivo Ourenseri Carlos Suarez eta Karina Ambartsumovaren garaipenei esker. Emaitza honekin, talde bizkaitarra sailkapeneko lider jarri da bigarren jardunaldiaren ondoren. Sestao Bizkaialdek pauso sendoarekin jarraitzen du Lehen Mailako Espainiako Txapelketa honetan. Talde sestaotarrak 4-2 irabazi dio Galiziako Club Xadrez Deportivo Ourense taldeari bigarren...\nSESTAOKO PROMOZIO 5. XAKE TXAPELKETAN EGONDAKO PARTEHARTZE IZUGARRIA\nAtzo, urriak 28, Sestaoko Promozio 5. xake txapelketa izan zen. Festa handia izan zen hangoa, Las Llanaseko Udal Frontoian, 300 ume eta haien familiarteko eta monitoreen artean.\nSestao EDP Espainiako Txapeldun hirugarren aldiz\n03 Urria 2016\nTalde bizkaitarrak Avilako Equigomari irabazi dio 4-3 eta 2012 eta 2013an irabazitako txapelketei, trofeo berri bat gehitzen die. Sestao EDPk Ohorezko Mailako Espainiako Txapelketa irabazi du hirugarrenez Igandean Huescako Monzón herrian. Azken errondan lortu du garaipena Equigoma Caja Social Catolica de Avila taldeari 4-3 nagusituz. Honekin hiru dira talde bizkaitarrak...\nGaraipen garrantzitsua eskuratu du Sestao EDP taldeak, Solvay txapeldunaren aurka\n29 Iraila 2016\nTalde bizkaitarra, beltzekin, extremadurako taldearen aurka berdindu zuen Monzóneko Espainiako Txapelketaren estreinaldian. Garaipen garrantzitsua eskuratu du Sestao EDPk Huescako Monzón herrian ospatzen ari den Cluben arteko Espainiako Txapelketan. Talde Bizkaitarrak 5-2 irabazi dio egungo txapelduna den Torrelavegako Solvay taldeari eta azken garaipena eskuratzeko aukerak areagotu dituzte jokatu beharreko zazpi errondetatik...\nBerdinketarekin hasi du Espainiako Txapelketa Sestao EDPk Meridaren aurka\nTalde Bizkaitarrak, beltzekin, berdinketarekin hasi du Monzóneko Espainiako Txapelketa, Extremadurako taldearen aurka. Sestao EDP taldeak Monzonen (Huesca) ospatzen den Espainiako Ohorezko Mailako Txapelketa berdinketa baliotsu batekin abiarazi du, Merida Patrimonio de la humanidad taldearen aurka. Lehen jardunaldia oso berdindua izan zen, izan ere, lau taldetik hiru, (Equigoma-Gros,Magic-Solvai eta EDp Sestap)...\nSestao EDP Euskadiko partida azkarren txapelduna\nSestaoarrak erraz gailendu ziren 44 puntu posibletatik 39 lortuz. Larunbat honetan Sestao EDP-k Altzagaren aurka jokatuko du Bizkaiko Koparen finala. Sestao EDP taldeak garaikur berri bat lortu du, Bizkaiko Partida azkarren garaipena lortu zuenetik hilabete exkax pasa eta gero Euskadiko Txapelketa lortu berri du Bergaran ospatutako txapelketan. Alejandro Ruiz, Mario...\nSestao EDP Bizkaiko txapelduna\nSestao EDP, Euskal Ligaren txapelduna\n08 Martxoa 2016\nSestao EDP bere bosgarren tituluaren bila Barakaldon\n03 Martxoa 2016\nSestao EDP, euskal ligaren txapeldun birtuala\n26 Otsaila 2016\nSestao EDP-k Altzagaren kontra irabazi zuen 3,5 - 0,5\nSestao EDP-k Altzagaren jokatuko du Las Llanas Kiroldegian\n19 Otsaila 2016\nSestao EDP 3,5 vs. Orvina 0,5\n15 Otsaila 2016\nSestao EDP-k Orvinaren contra jolastuko du Las Llanasen.\nSestao liderrak bere abantaila handitu du Euskal ligan\n08 Otsaila 2016\nSestao EDP-k San Viatorren kontra jolastuko du Gasteizen\nSestao EDP-k Coneneoren kontra irabazi zuen\n28 Urtarrila 2016\nGros (1,5) vs. Sestao EDP (2,5)\n21 Urtarrila 2016\nSestao EDP-k eta Gros-k, berdinduta, partidu garrantzizkoena jokatuko dute\n14 Urtarrila 2016\nEraso 1 vs. Sestao EDP 3\nSestao EDP-k Euskal Ligako tituluen defentsa egingo du\n07 Urtarrila 2016\nSestao EDP Espainako Xake txapeldunordea da\n26 Abuztua 2015\nSestao EDP-k Ruslan Ponomariov, Munduko txapeldunohia, fitxatu zuen\n11 Ekaina 2015\nSestao EDP-k Bizkaiko Kopa irabazi zuen\n08 Ekaina 2015\nSestao EDP Bizkaiko Kopa irabatzea saiatuko da\n04 Ekaina 2015\nSestao EDP sakeko azkar txapelketan txapeldun geratu da\n19 Maiatza 2015\nSestao EDP, Euskal Liga Txapelduna\nSestao EDP 4. Euskadiko Txapelketako tituluaren bila\nSestao EDP 3 vs. Conteneo 1\n02 Martxoa 2015\nSestao EDP vs. Conteneo\nSestao EDP-k Gros-en kontra irabazi zuen\n24 Otsaila 2015\nSestao EDP-k San Viatorren kontra irabazi zuen 4-0\n16 Otsaila 2015\nSestao EDP vs. San Viator\nSestao EDP-k Abadiñon irabazi zuen\nAbadiño - Sestao EDP\n05 Otsaila 2015\nSestao EDP-k Urnietaren kontra irabazi zuen (4-0)\n02 Otsaila 2015\nSestao EDP-k Urnietaren kontra jolastuko du.\n29 Urtarrila 2015\nSestao EDP-k Orvinaren kontra irabazi zuen\nSestao EDP Iruñera\n22 Urtarrila 2015\nSestao EDP 2. postan dago Euskal Ligan\n19 Urtarrila 2015\nSestao EDP-k Aretxabaletan irabazi nahi du\n15 Urtarrila 2015\nSestao EDP-k Batallaren kontra galdu zuen\nSestao EDP-k Euskal Liga jokatuko du\n08 Urtarrila 2015\nXXX OPEN DE SESTAO\nSestao EDP-k Europako Kopa amaitu du 15. lekuan\n22 Iraila 2014\nSestao EDP-k bigarren garaipena lortu zituen\n19 Iraila 2014


WOWOW Helduleku bakarreko bainugela txorrota beltz matea - 2021eko sukaldeko txorrota onenak | Bainugelako txorrota onenak | WOWOW txorrotak\nHasiera / Komunetako txorrotak / Esku bakarreko komuneko txorrotak / WOWOW Heldulekuko bainugelako txorrota beltza mat\nwowowfaucet-ek konpromisoa hartu du familiei kalitate handiko produktuak eta kostu eraginkorrak eskaintzeko, kalitatea bermatzeko zorroztasunez kontrolatzeko. Erabiltzen dituzun zalantzak izanez gero, jarri harremanetan bezeroarentzako arretarekin zure zalantzak argitzeko.\n2320700B instalaziorako argibideak\n2320700B bainugelako txorrota mat beltza\nBainugelako txorrotak beltz dotore baten bila, bainugelaren igoera osoa emateko? Ez bilatu gehiago! WOWOW-k dirua lortzeko onena eskaintzen dizu bainugela matta beltz hori bilatzen duzunean, bainugela itxura dotorea emateko. Bainugela diseinatu edo berriro diseinatzen ari zarenean, zure bainugela txorrota aukeratu behar duzu. Lehenik eta behin, zure komunaren diseinuan modu harmoniatsu batean moldatzea. Behin betiko bainugelaren txorrotak bainugelaren logotipoaren barruan sartu beharko zenituzke. Eta bigarrenik, bainugelako txorrotak zure bainugelaren aurrekontuaren sarrera itxi ez dadin saihestu behar duzu, bainugelaren diseinu askotan txorrotak ez baitira sartzen.\nNolanahi ere, WOWOW-k zure goi mailako txorrotarako txorrota beltz hau erosteko aukera eskaintzen dizu, eta ukitu dotorea eskaintzen diozu zure bainugela bilatzen ari zaren estilo dotorea emateko. Hala ere, A markako komuneko txorroten zati bat besterik ez da. WOWOW bainugelako txorroten kalitatea marka batzuek eskaintzen dituztenak baino hobea da. Horregatik, WOWOW-k ziurtatzen du gure bainugelako txorrotekin dirua lortzeko balio onena eskaintzen dugula eta bereziki koloretako bainugela txorrota honekin.\nKalitate beltzeko matta txorrota txorrota\nEsan bezala, WOWOW ahalegintzen da dirua lortzeko balio onena eskaintzen. Bainugelako txorrota matte beltz honek, zalantzarik gabe, komuneko txorrotan bilatzen ari zarenean lor dezakezun onena da. Prozesatzeko teknologia perfekzioa lortzeko ahalegina diseinatu da. Modu honetan, WOWOW-k bainugela txorrotak hobeto, praktikoak eta batez ere kostatzen zaitu. Bainugelako txorrot bikainak zure bizitza kalitatea hobetuko dutenak, zure bizitza erosoagoa izan dadin.\nArtisau eder honek berehala nabarituko duzu bainugela txorrota zure eskuetan duzunean. Bainugelako matxete beltzeko txorrotarako erabilitako kalitateko materialak kalitate handikoak dira. Zink aleazioa eta letoizko solidoa bezalako materialek bizitza iraunkorra bermatzen dute. Gainera, tantarik gabeko NSF ziurtatutako kartutxoa iraupen luzeko produktua da. Bere aireztatzaile berritzailearekin, zipriztinen aurkako ur-emaria ziurtatzen zaizu. Gainera, uraren% 50 aurreztu dezakezu bainugelako matxaren txorrota beltzaren ezaugarri ekonomizatzaile honekin. Aireztagailu hau erraz kendu daiteke inolako tresnarik erabili gabe, garbitzeko edo ordezkatzeko.\nCenterset koloreko bainugela matte beltza\nZentroko bainugela txorrota mat beltzean 4 hazbeteko 3 zuloko instalaziorako egina dago. Beltza bainugela txorrota osagarri eta instalazio tresnekin osatutako multzo osoa dator. WOWOWek, esaterako, zure kabuz instalatzeko eskularru praktikoak ere pentsatu ditu eskuak kaltetu gabe. Erraz instalatu zintezkeen komuneko txorrotar beltz hau 20 minuturen buruan iturgintza garestia behar izan gabe. Hornidura lerro gehigarririk behar baduzu, banan-banan saltzen dira bainugelaren txorrotaren instalazioa aldi berean amaitzeko.\nBeltza bainugela txorrota igogailua haga husteko tapoi batekin dator. Konplexua ez den igogailu haga honek ura ongi xukatu dezake, zure eskuak okertzea ekidinez. Ura erraz isurtzen da eta zaratarik kezkatu gabe. Esku mugimendu soil batekin drainatze tapoia ireki edo itxi dezakezu. Gainera, husteko tapoia ederki konbinatzen da matta beltzeko txorrotaren estetikan. Nekez ikusten duzu bainugela matta beltzaren atzeko aldean kokatuta dagoen heldulekua.\nBainugelako matxete beltz dotorea\nBainugelako txorrota honen kolore beltz mate kolore dotoreak ia edozein bainugeletarako dotorea da. Bainugelako txorrotak askotan gutxiesten dira tamaina dela eta. Hala ere, eragin handia dute komuneko dekorazioan. Itxura beltz berezia, zalantzarik gabe, eskuilatutako nikel edo kromo gainazaletatik aldentzen da. Sentimendu modernoagoa ematen du, komuneko dekorazio estilo modernoa hobetzeko. Azal beltz mate honen beste abantaila bat da oso erraza dela garbitzea eta mantentzea. Ez duzu hatz-marka zikinik ikusi bainugelako txorrota mat beltzean.\nBainugelako matte beltzeko txorrotaren heldulekuarekin, esku batekin ur bolumena eta tenperatura zehatz kontrola ditzakezu. Horrela, ez duzu bi helduleku desberdin erabili beharrik eta ura esku bakarrarekin zehatz kontrolatzeko baimena izango duzu. Beste eskua libre izango duzu beste zereginetarako, hala nola hortzak garbitu edo aurpegia garbitu. Ondorioz, bainugelako txorrota mat beltza oso trinkoa da, baita zure bainugelan leku erabilgarria ez okupatzeko ere. Horregatik, bainugela txorrota mat beltza edozein bainugela modernoren osagarri da.\nBermea beltza matta txorrota\nWOWOW-en ziur gaude eskaintzen dugun kalitatearekin. Ziur gaude merkatuan lor dezakezun dirua kalitate-prezio onena eskaintzen dugula. A kalitate askok ez dute gure kalitatea zalantzan jartzen. Hori dela eta, A marka askok 1 urteko bermea eskaintzen dute. Ez dugu beldurrik 3 urteko berme osoa emateko ihesak, tantak, zatikiak eta akabera akatsen aurka. Ikus dezakezuenez, gure ardura hartuko dugu. Horrela, ez duzu arriskurik gabeko ur hornidura jarraitua kezkatu beharrik. Arriskua erabat hartuko dugu eta zure bainugelako txorrota behar bezala funtzionatuko ez balitz, pozik ordezkatuko dugu zure bainugelako txorrota mate beltza berri batekin. Zuretzat egindako promesa da.\nAzkenik, baina gutxienez, dirua itzultzeko 90 eguneko bermea ere eskaintzen dizugu. Bainugelako txorrota mat beltzarekin konforme egongo ez bazina, berehala itzuliko dizugu osoko itzulketa. Horrek gure produktuan dugun konfiantza frogatzen du. Gero eta mundu osoko bezero gehiagok, bai kontsumitzaileek bai enpresek, konfiantza dute gure txorrotetan, eta ez arrazoirik gabe. Kalitate-prezio erlazio onena eskaintzen dugu eta zu ere konbentzitzea espero dugu.\nHitz gutxiko bainugelaren txorrota txorrotaren abantailak:\n• Akabera beltza eta dotorea\n• Ez da hatzik\n• Diruaren balio onena\n• Instalatu erraza 20 minututan\nSKU: 2320700B Kategoriak: Komunetako txorrotak, Esku bakarreko komuneko txorrotak Tags: bainugela konketa txorrotak, ihes-muntaia, hazbeteko zentroa\n9.92 7.87 x x 4.96 hazbeteko\nLife Rod drainatze muntaia


Lanak Archives - leihoa.info\nUdalak bihar, irailak 17, astelehenez, burutuko den ur-horniduraren etetea «harpidedun baten eskaera dela eta» ezagutarazi du, Ur Partzuergoak bidalitako komunikazioaren arabera. Edateko ur-horniketaren etetea goizeko 9:00etatik 13:00etara burutuko da udal sarean. Hornikuntzaren eteteak Sabino Arana etorbideari, Ikea Merkatuari eta «lonja…\nIrailak 17, Lanak, Sabino Arana, Ur mozketaLeave a comment\nUdondoko bulebarraren inguruan egindako trafiko aldaketen ostean, datorren astelehenean, uztailaren 23an, Sabino Arana kaleko obren bigarren faseari ekingo zaiola iragarri du Ualak. Honetan, Sabino Arana eta Luis Bilbao Libano kaleak lotzen duen bidea ebakiko da, eta Kandelazubietako zati baten aparkalekuak…\nLas obras de peatonalización de la calle Sabino Arana darán comienzo el 4 de julio, según se dió a conocer en la reunión de la Comisión municipal de Urbanismo del pasado martes. Según lo manifestado en dicha reunión, los cambios…\nLanak, Peatonalizazioa, Sabino Arana kalea, Uztailak 4Leave a comment\nSabino Aranako kaleko lanak udaberrian hastea “ezinezkoa” dela dio Esnatu Leioak\n2018 March 1, Thursday 2018 March 1, Thursday adminLeioa, Sarrera, Uncategorized\n“Lehiaketarako legeak ezarritako epeak aztertzen baditugu, argi geratzen da ezinezkoa dela lanak ekainaren amaiera baino lehen hastea”, adierazi du Esnatu Leioak. Leioako udal- webgunean eta aldizkarian Sabino Arana kalearen birmoldatze lanak udaberrian hasiko direla aipatu dute agintari leioarrek. “Lehenago ere…\nEsnatu Leioa, Lanak, Sabino Arana kaleaLeave a comment


naiz: agenda - Irurtzun eta Arakilgo VII. bertako ganadu azoka\nIrailaren 15ean ospatuko da Irurtzun eta Arakilgo VII bertako ganadu azoka. Irurtzungo enparantza inguruan abereen gunea, azoka garena, artisautza azoka eta lanabesen erakusketa egingo da.\nMusika, joaldunak eta pertsonaia mitologikoak herritik zehar ibiliko dira ere eta kale animazioa ez da faltako. Gainera, Euskal Herriko III mailako aizkora txapelketaren bigarren kanporaketa ospatuko da arratsaldez.


169/2021 DEKRETUA, uztailaren 6koa, zeinaren bidez onartzen baita Estatuaren eta Euskal Autonomia Erkidegoaren arteko Transferentzien Batzorde Mistoaren erabakia, espetxe-arloko estatu-legeak betearazteko egitekoak eta zerbitzuak Euskal Autonomia Erkidegoari eskualdatzekoa. - Eusko Jaurlaritza - Euskadi.eus\nOrgano arau-emailea: Gobernantza Publiko eta Autogobernu Saila; Ekonomia eta Ogasun Saila; Berdintasun, Justizia eta Gizarte Politiketako Saila\n1. artikulua Onartzea Estatuaren eta Euskal Autonomia Erkidegoaren arteko Transferentzien Batzorde Mistoak 2021eko maiatzaren 10ean hartutako erabakia, espetxe-arloko estatu-legeak betearazteko egitekoak eta zerbitzuak Euskal Autonomia Erkidegoari eskualdatzeko, ekainaren 22ko 474/2021 Errege Dekretuan ezarritako baldintzetan, eta agintzea errege dekretu hori osorik argitara dadila Euskal Herriko Agintaritzaren Aldizkarian, dekretu honen eranskin gisa.\n2. artikulua Eskualdatutako egitekoak eta zerbitzuak Berdintasun, Justizia eta Gizarte Politiketako Sailari atxikita egongo dira aurrerantzean.\nERANSKINA, UZTAILAREN 6KO 169/2021 DEKRETUARENA\n2. artikulua Egitekoak eta zerbitzuak eskualdatzea.\nERANSKINA, EKAINAREN 29KO 474/2021 ERREGE-DEKRETUARENA\nTransferentzien Batzorde Mistoak hartutako erabakiaren 2. artikuluan xedatutakoari jarraikiz irailaren 26ko 2339/1980 Errege Dekretuak onartuta, eta bertan eskatzen diren formalizazio-izapideak betetze aldera, dekretu honen xedea da, alde batetik, Estatuaren eta Euskal Autonomia Erkidegoaren arteko Transferentzien Batzorde Mistoaren osoko bilkurak 2021eko maiatzaren 10ean hartu duen erabakia onartzea erabaki horren bidez, Euskal Autonomia Erkidegoari eskualdatzen zaizkio espetxe-arloko estatu-legeak betearazteko egitekoak eta zerbitzuak, eta, beste alde batetik, eskualdatutako baliabide materialak adskribatu edo atxikitzea.\nHorren ondorioz, Gobernantza Publiko eta Autogobernuko sailburuak, Ekonomia eta Ogasuneko sailburuak eta Berdintasun, Justizia eta Gizarte Politiketako sailburuak proposatuta, eta Gobernu Kontseiluak 2021eko uztailaren 6an egindako bilkuran gaia aztertu eta onartu ondoren, hau\nEkainaren 29ko 474/2021 Errege-Dekretua, espetxe-arloko estatu-legeak betearazteko esparruan Estatuko Administrazioak Euskal Autonomia Erkidegoari eskualdatzen dizkion eginkizun eta zerbitzuei buruzkoa.\nKonstituzioaren 149.1.6 artikuluan dago ezarrita espetxe-legegintza Estatuaren eskumen esklusiboa dela.\nHala ere, abenduaren 18ko 3/1979 Lege Organikoaren bidez onartuta, Euskal Autonomia Erkidegoko Autonomia Estatutuaren 10.14 artikuluan, Euskal Autonomia Erkidegoari esleitzen zaizkio espetxe-erakunde eta -establezimenduen antolaketa, araubidea eta jarduera, espetxe-arloko lege orokorrekin bat etorriz. Halaber, 12.1 artikuluan dago adierazita Euskal Autonomia Erkidegoari dagokiola espetxe-arloan Estatutik datozen legeak betearaztea.\nEspetxeei buruzko irailaren 26ko 1/1979 Lege Organikoaren 79. artikuluak xedatzen duenez, autonomia-erkidegoei dagokie lege horretan arautzen diren erakundeak zuzentzea, antolatzea eta ikuskatzea, baldin eta estatutuen bidez beren gain hartu badute espetxe-legeak betearaztea eta, ondorioz, espetxe-jarduera kudeatzea.\nAzkenik, Euskal Autonomia Erkidegoko Autonomia Estatutuaren bigarren xedapen iragankorrak eta irailaren 26ko 2339/1980 Errege Dekretuak ezartzen dute zer eratan eta zer prozeduraren bidez eskualdatu behar zaizkion Euskal Autonomia Erkidegoari Estatuko Administrazioaren zerbitzuak.\nEuskal Autonomia Erkidegoko Autonomia Estatutuaren bigarren xedapen iragankorrean adierazitako batzorde mistoak erabaki zuen, 2021eko maiatzaren 10eko bileran, Estatuko Administrazioak Euskal Autonomia Erkidegoari eskualdatzea espetxe-arloko estatu-legeak betearazteko egitekoak eta zerbitzuak. Erabaki hori Gobernuari bidali zaio, errege-dekretu bidez onartzeko.\nOnartu egiten da Euskal Autonomia Erkidegoko Autonomia Estatutuaren bigarren xedapen iragankorrean adierazitako batzorde mistoaren osokoak 2021eko maiatzaren 10eko bileran hartutako erabakia, hau da, Estatuko Administrazioak Euskal Autonomia Erkidegoari espetxe-arloko estatu-legeak betearazteko egitekoak eta zerbitzuak eskualdatzeko erabakia. Erabaki hori errege-dekretu honen eranskinean jaso da.\nHorrenbestez, Euskal Autonomia Erkidegoari eskualdatzen zaizkio Estatuko Administrazioak espetxe-arloko estatu-legeak betearazteko dituen egitekoak eta zerbitzuak, batzorde mistoak hartu duen erabakian ezarritako moduan eta erabakian bertan adierazitako termino eta baldintzen arabera.\nBatzorde Mistoaren erabakian adierazitako egunetik aurrera izango ditu ondorioak eskualdatzeak.\nErrege-dekretu hau «Estatuko Aldizkari Ofizialean» eta «Euskal Herriko Agintaritzaren Aldizkarian» argitaratuko da aldi berean, eta argitaratzen den egunean jarriko da indarrean.\nJorge García Carreño jaunak eta Begoña Pérez de Eulate González andreak, zeinak Euskal Autonomia Erkidegoko Autonomia Estatutuaren bigarren xedapen iragankorrean aurreikusitako Batzorde Mistoko idazkariak baitira, hau\n2021eko maiatzaren 10eko osoko bilkuran, Transferentzien Batzorde Mistoak erabaki zuen Estatuko Administrazioak espetxe-arloko estatu-legeak betearazteko zituen egitekoak eta zerbitzuak Euskal Autonomia Erkidegoari eskualdatzea, honako hauen arabera:\nEskualdatzea babesten duten konstituzio-, estatutu- eta lege-arauen erreferentzia.\nHala ere, abenduaren 18ko 3/1979 Lege Organikoaren bidez onartuta, Euskal Autonomia Erkidegoko Autonomia Estatutuaren 10.14 artikuluan, Euskal Autonomia Erkidegoari esleitzen zaizkio espetxe-erakunde eta -establezimenduen antolaketa, araubidea eta jarduera, espetxe-arloko lege orokorrekin bat etorriz. Halaber, 12 artikuluan dago adierazita Euskal Autonomia Erkidegoari dagokiola espetxe-arloan Estatutik datozen legeak betearaztea.\nEspetxeei buruzko irailaren 26ko 1/1979 Lege Organikoaren 79. artikuluak xedatzen duenez, autonomia-erkidegoei dagokie lege horretan arautzen diren erakundeak zuzendu, antolatu eta ikuskatzea, baldin eta estatutuen bidez beren gain hartu badute espetxe-legeak betearaztea eta, ondorioz, espetxe-jarduera kudeatzea.\nXedapen horiek oinarri hartuta, eskualdatzea formalizatu behar da Estatuko Administrazioak Euskal Autonomia Erkidegoari espetxe-arloko estatu-legeak betearazteko egitekoak eta zerbitzuak eman diezazkion.\nAutonomia-erkidegoak bere gain hartzen dituen egitekoak eta zerbitzuak:\nEstatuak ezarritako legeen esparruan, Euskal Autonomia Erkidegoari eskualdatzen zaizkio bere lurralde-eremuan dauden espetxeak ekonomikoki eta administratiboki kudeatu, zuzendu, gainbegiratu, antolatu eta ikuskatzeko egitekoak.\nHorren ondorioz, Euskal Autonomia Erkidegoak, bere eskumen-eremuan, egiteko eta zerbitzu hauek hartuko ditu bere gain:\nEuskal Autonomia Erkidegoan dauden espetxeak eta zigor-betearazpeneko gainerako zerbitzuak antolatu eta kudeatzea, barnean hartuta egitura organikoa eta funtzionala, antolaketa eta funtzionamendua, erakundeen arteko lankidetza eta parte-hartze sozialaren sustapena.\nZigorrak, segurtasun-neurriak, erregimen irekia, baldintzapeko askatasuna eta tratamendurako eta esku-hartzerako berariazko programak betearazi, kudeatu eta koordinatzea, bai eta jarraipena egitea ere. Horretarako, barneratuen behaketarekin, sailkapenarekin, destinoarekin, baimenekin eta tratamenduarekin zerikusia duen guztirako behar diren administrazio-ebazpenak ematea.\nEspetxe-eremuko prestazioak kudeatzea, arlo hauetan: hezkuntza, gizarte-ekintza, espetxe-lana, lanerako prestakuntza, gizarteratzea eta laneratzea, kultura- eta kirol-jarduerak sustatzea, gobernuz kanpoko antolakundeen esku-hartzeko programak koordinatzea, droga-mendekotasunak prebenitu eta tratatzeko eta errehabilitatzeko jarduerak.\nEspetxe-ondarea, hau da, espetxe-higiezinak, -azpiegiturak eta -ekipamenduak administratu eta kudeatzea, barnean hartuta zentro berriak sustatzea eta badaudenak handitu, eraberritu eta birgaitzea.\nEspetxe-administrazioko zerbitzu, organismo eta zentroen jarraipena egitea, eta horiek guztiak aztertu eta ikuskatzea.\nEstatuko Administrazio Orokorrak beretzat gordetako egitekoak eta zerbitzuak.\nEgiteko hauek geratuko dira Estatuko Administrazio Orokorraren eremuan:\nEspetxe-arloko legegintza, eta erregelamenduak egiteko ahalaz baliatzea.\nEspetxe-administrazioaren helburuak eta xedeak ahalik eta ondoen betetzen laguntzeko behar diren koordinazio-irizpideak ezartzea.\nEspetxe-datuak normalizatzeko irizpideak zehaztea, barneratuen tratamenduan oinarrizko espetxe-dokumentazioa homogeneizatzeko.\nEstatuko Administrazioak eta Euskal Autonomia-Erkidegoak batera egin behar dituzten egitekoak, eta lankidetza horretarako moduak:\nEstatuko Administrazio Orokorreko edo Euskal Autonomia Erkidegoko espetxe-administrazioek onartu egin beharko dituzte, batetik, agintaritza judizialaren errekerimenduaren ondorioz administrazio horien establezimenduetan egon behar duten barneratu guztiak eta, bestetik, sailkapena eta destinoa direla kausa, indarreko espetxe-legeak aplikatuta, zigorra beren lurralde-esparruan bete behar duten zigortu guztiak.\nAdministrazio biek elkarrekin zehaztuko dute zein den zigorrak betetzeko eskualdatzen den plaza-kopuru egokiena eta gehienekoa.\nEuskal Autonomia Erkidegoak Estatuko Administrazio Orokorrari eman beharko dio sarrera, lekualdatze, irteera, sailkapen eta baimen ororen berri, bai eta bere lurralde-eremuan kudeatzen dituen establezimenduetako barneratuen espetxe-egoerari eragiten dioten gainerako datuen berri ere.\nArrazoia edozein dela ere, barneratuak espetxe-administrazio desberdinen establezimenduen artean lekualdatu behar badira, edo batetik bestera eraman, barneratuaren gaineko eskumena duen administrazioak emango du horretarako agindua, barneratua hartu behar duen administrazioari jakinarazi ondoren.\nEspetxe-sailkapen edo -destinoaren ondorioz lekualdatzen bada, barneratua hartu behar duen espetxe-administrazioari jakinarazi beharko zaio aldez aurretik, eta lekualdatzearen aurka azaldu ahal izango da bidegabetzat jotzen badu edo plazarik ez badauka aldez aurretik ezarritako gehieneko edukieraren arabera.\nSalbuespenez, beharrezkoa bada barneratuak masiboki lekualdatzea beste espetxe-administrazio baten establezimenduetara, egoera kritikoa duen administrazioak erabaki eta antolatuko du lekualdatze hori. Establezimenduaren muturreko egoera, lekualdatu beharreko barneratuen kopurua eta barneratu horien espetxe-ezaugarriak kontuan hartua, Estatuko Administrazio Orokorrak barneratu guztiak banatuko ditu Estatuko establezimendu guztietako plaza hutsen arabera, barneratuak hartu behar dituen Euskal Autonomia Erkidegoko espetxe-administrazioaren aldez aurretiko akordioa izanik, hala badagokio.\nEuskal Autonomia Erkidegoak ematen dituen espetxe-zerbitzuei buruzko estatistika-datuak emango dizkio Estatuko Administrazio Orokorrari.\nEstatuko Administrazio Orokorrak eta Euskal Autonomia Erkidegoak koordinazio- eta lankidetza-bide egokiak izango dituzte espetxe-arloan, eta, horretarako, behar dituzten hitzarmenak, akordioak edo bestelako lankidetza-tresnak ezarriko dituzte.\nEskualdatutako ondasun, eskubide eta betebeharrak:\nEuskal Autonomia Erkidegoari eskualdatzen zaizkion ondasun, eskubide eta betebeharrak zerbitzu eskualdatuei dagozkie eta 1. eta 2. zerrenda erantsietan daude adierazita.\nErabaki hau onartzen duen errege-dekretua indarrean jarri eta hiru hileko epean, higiezinen entrega-aktak eta altzarien, ekipamenduen eta material inbentariagarrien jasotze-aktak sinatuko dira.\nEuskal Autonomia Erkidegoa erabat subrogatuko da Estatuko Administrazio Orokorrak amaitu gabe dituen 2.1 zerrendako kontratuetan duen posizioan; hala izanik, erabaki honen eraginkortasun-datan aitortuta ez zeuden eskubide eta betebehar guztiak hartuko ditu bere gain.\nEuskal Autonomia Erkidegoa partzialki subrogatuko da amaitu gabe dauden 2.2 zerrendako kontratuetan; hala izanik, erabaki honen eraginkortasun-datan aitortuta ez zeuden eskubide eta betebeharretan dagokion zatia hartuko du bere gain. Eskualdatzearen eraginpeko kontratu horiei dagozkien zenbatekoen ehunekoak eta kudeaketa arautzeko, akordio osagarri bat egingo da.\nAipaturiko zerrendetan zuzenketarik egin behar izanez gero, administrazio biek egiaztatu beharko dute puntu hori aldez aurretik, eta Transferentzien Batzorde Mistoko Idazkaritzak egindako ziurtagiriaren bitartez zuzenduko da.\nEskualdatutako giza baliabideak:\nEskualdatzen diren egiteko eta zerbitzuei atxikitako langileak eta lanpostu hutsak 3. zerrenda erantsian ageri dira, eta Euskal Autonomia Erkidegoaren mendeko izatera pasako dira Euskal Autonomia Erkidegoko Autonomia Estatutuak eta kasu bakoitzean aplikagarri diren gainerako arauek legez aurreikusitako baldintzetan, eta langile-espedienteetan zehaztutako inguruabar beretan.\nMinisterioak jakinaraziko die eskualdatzea interesdunei, Gobernuak erabaki hau errege-dekretuz onartu bezain laster. Era berean, Euskal Autonomia Erkidegoko organo eskudunei eskualdatu diren langileen espediente guztien kopia ziurtatua igorriko zaie, bai eta 2021ean sorrarazi beharko diren kopuruei buruzko hartzekoen ziurtagiriena ere.\nLangile-zerrenda horietan zuzenketarik egin behar izanez gero, administrazio biek egiaztatu beharko dute puntu hori aldez aurretik, eta Transferentzien Batzorde Mistoko Idazkaritzak egindako ziurtagiriaren bitartez zuzenduko da.\nEskualdatutako egitekoak eta zerbitzuak finantzatzeko araubidea:\n4. zerrendan dago adierazita zein den eskualdatze honi lotutako urteko kostu osoa estatu-mailan (2021eko ekitaldian).\nEspetxe Lanera eta Enplegurako Prestakuntzara bideratzen diren eta zuzeneko kudeaketa duten erreserba-kredituen tratamendua akordio osagarri baten bidez arautuko da. Kreditu horiek Hezkuntzako eta Lanbide Heziketako Ministerioaren gastu-aurrekontuetan eta Lan eta Gizarte Ekonomiako Ministerioari atxikitako Estatuko Enplegu Zerbitzu Publikoan daude jasota.\nEskualdatutako egiteko eta zerbitzuen dokumentazioa eta espedienteak.\nEskualdatutako egiteko eta zerbitzuen dokumentuak eta espedienteak hilabeteko epean eman behar dira, erabaki hau onartzen duen errege-dekretua indarrean jartzen denetik aurrera, eta, horretarako, entrega- eta jasotze-akta sinatuko da.\nEskualdatzeak eragina izango du 2021eko urritik aurrera.\nAldi baterako, akordio osagarrien bidez, bi administrazioen lankidetza adostuko da eskualdatzearen eraginkortasun-datan indarrean dauden kudeaketa-enkarguak betetzeko eta Euskal Autonomia Erkidegoko espetxeetako zenbait zerbitzu kudeatzeko.\nIkus: 3/2021 LEGEA, irailaren 30ekoa, Aukerak, Gizarteratzearen Euskal Agentzia, sortzekoa.\nIkus: EBAZPENA, 2021eko irailaren 16koa, Berdintasun, Justizia eta Gizarte Politiketako Saileko Zerbitzuen zuzendariarena, zeinaren bidez Justizia Administrazioko zuzendariari, Justizia Digitalaren eta Azpiegituren zuzendariari eta espetxeen zuzendariei eskuordetzen baitzaizkie zenbait gairi buruzko eskumenak, espetxe-arloan Estatuko legeria betearazteko.\nIkus: 5/2022 DEKRETUA, urtarrilaren 11koa, zeinaren bidez onartzen baitira Aukerak-Gizarteratzearen Euskal Agentziaren estatutuak eta atxikitzen baitira «Trabajo Penitenciario y Formación para el Empleo» zuzenbide publikoko estatu-erakundean zerbitzua ematen zuten langile transferituak.\nIkus: 74/2021 EBAZPENA, abenduaren 21ekoa, Jaurlaritzaren Idazkaritzako eta Legebiltzarrarekiko Harremanetarako zuzendariarena, zeinaren bidez argitara ematen baita Jaurlaritzaren Kontseiluak hartutako akordio bat, Euskal Autonomia Erkidegoko Administrazio Orokorraren Mahai Sektorialaren langileei aplikagarri zaizkien aldi baterako eta salbuespenezko lan-baldintzei buruzko aurre-erabakia onartzen duena.\nIkus: EBAZPENA, 2021eko irailaren 22koa, Justizia zuzendariarena, zeinaren bidez espetxeetako zuzendariei eskuordetzen baitzaizkie gai jakin batzuen gaineko eskumenak, espetxe-arloko Estatuko legeria betearazteko arloan.


Susa literatura - Zeruetako erresuma\nazala: Marcelo Díaz\nEmazte ederra zen Janina. Santa Izpirituko auzoan kokaturiko etxebizitzako hirugarren estaiko lo-gela hertsian zeukan mirailean bere buruaren mirestea maite zuen. Ileak hori zituen, lepoa luze eta papoa oparo. Otsabidetik etorri zenean beltzarana zen, ekiak eta lanak ilundu baserriko neskatxen pare. Goizargi baserritik partitu zenean, herriko ohiturei uko egin zien. Bekan baizik ez zen hara itzultzen, salbaiki sangreaturiko Pierraren arreba zen eta paralesiak malgortu ama gaixoaren bisitatzeko demagun.\nOrduan autobusa hartzen zuen San Andres plazan eta gau bat amaren ondoan iraganik, Baionara lehiatzen zen, hatsa eskas bailuan. Otsabiden ez zuten erraz patitzen hainbeste urguilu eta urreria zekartzan anderea: mezatik landako ahapezko oharrak itxura zitzakeen Janinak eta goiti egiteko gutizia hazten zitzaion. Hargatik, ezer entzuten ez bailuan, ele ona eta irri beroa eskaintzen zien.\nDenak ahanzten zituen, ordea, lo-gelako mirailaren aitzinean zutun plantatzen zenean: bertan eta berehala inguruan zebilzkion gizonei atsegingarri agertzeko mila arrazoi finkatzen zituen. Herrian putaxka gisa zebilela zerasaten jeloskor andanei ihardesten zien, ezpainak bihotz, lan finko eta ohoragarria bazuela:\n— Eta ongi ordaindua.\nSeroretan jostun-ikasketetan elkarrekin egon ziren adinekoei espantu pixka bat egiten zien. Ordukoz neskatxa haietarik anitz ezkonduak ziren eta jadaneko familiatuak, haurrak eta emazteak besainka hezten zituzten gizonekin. Goizargiko etxekandere xahar ezinduak alabarekiko laudorio baino ez zuen. Janina beratzen zen ama ez-jakinaren sustenguzko hitzak aditzean.\nMirailaren aurreko egonaldi biluzietan, Janinak bere papo handi eta astuna astiro begiratzen zuen. Eskuak bularren azpian jartzen zituen, libre eta titi punta ubel zehatzekin jostatzen zen. Fereka bat. Fereka bi. Gustatzen zitzaion, bularralde hunkigarrian Wernerren ezpainak ibiltari nabaritzea. Soa apaltzen zuen gero zilborraren gunera eta, han, azpien juntan hedatzen zitzaion oihan beltzari miratzen zion, amultsuki. Ahur bat titietan kilikari utzi eta bestea zangartera ekartzen zuen, bustitzen zihoakion gunean pausatzeko: hatsanka sakon eta intziri motz hautematen zen lo-gela hertsi hartan, goizeko tenore zurbailetan. Aluaren gainaldeko kukurusta gogortua torratzen zuen, Wernerren pitilia berme eta nahikeriaz gorri asmatuz.\nIzugarrizko arra zen Werner. Kapitain galtzak kitatzen zituenean Janinaren begiak ez ziren haren ipurdi mazela zainart eta ilezuetarik kantitzen. Werner inguratzen zenean, mizpira egurra bezain zut zeukan makila begiz jaten zion. Murruaren kontra zaplastatzen zen, arropak tarrapataka kendu ondoan, gurutzefikatua izateko gertu. Aleman armadako uniformea soinean, Wernerrek lukainka barna landatu eta larrua blitz jotzen zuten. Apaina hurrentzean, gizonak danke schön xuxurlatzen zion, belarria ausikiz eta sabelpean billetez hanpatu bere soldadu kasketa pausatuz. Janinak Wernerren txapela kaskoan zetxikan luzekiro, zangartea garbitzen eta maitia nun zira abesten zuela.\nBaionara heltzean Janinak atzeman zuen lehen lana Pannecau karrikako Hot-Bar hartakoa izan zen. Emeki-emeki ostatuko bezeroak arimaz bezainbat gorputzez zerbitzatzen hasi zen, nagusiaren gomendioz. Urte bat eman zuen Hot-Barren, bizitzaz aldatzea erabaki zuen arte; herriko jendeak erran zezaketenaz beldur baitzen! Famaren salbatzeko, katedralean eliza-laguntzaile zen Arbidetar baten aholkuak jarraituz Rachel eta Jacob oihal-saltzaileen etxeko sehi bilakatu zen, Santa Izpiritu auzoan.\nRachelena zen egoitzaren hirugarren estaian lo-gela bat alokatu zuen, eta han berean errezibitzen zituen boterearen eta sosaren arabera hautaturiko gizonak, ar izugarriak zioen eran. Isil-isilik heltzen ziren Maubec karrikatik kasik ikusezina zen atearen maldara. Janinak igurikatzen zituen azotea eskuan, irri egiteko batzuetan eta besteetan hala nahi zutelako. Goizetan ordea, Rachelen sukaldera lanera abiatu aurretik, gaueko gizon-hazi txortolak xahatzen zituen eta mirailaren aitzinean bermatzen zen, plazer-tresnatzat zeuzkan urrezko ilairea zein itsasoko uhinen kulunka mamitsuzko bularren astuna preziatzeko. Baina joan beharra zeukan: Eva iratzartuko zen.\nEva, Rachel eta Jacoben zazpi urteko alaba bakarra zen. Altxorra nola zaintzen zuten. Eva polita eta ongi ikasia zen. Janinak asko maite zuen. Egunean lau irakasle zetozkion. Janinak ezagutzen ez zituen Mozarten edo Bachen musika zatiak jotzen zituen Evak pianoan. Sehia negarrez urtzen zen melodiak entzutean. Hala aitortzen zuen behintzat, urguilu zizta batez. Alabaina gerla garaia zen. Azpiak irekiz bere moldean zerbitzatu zituen anitz herritar soldadu gozatu zituen. Haietarik franko ez ziren nehoiz ez itzuliko, batzuek beren zaldi ustelduen aixolbean 1940ko deboilan hilotz zeudelako eta gainerakoak oro Alemania iparreko kontzentrazio zelaietan preso. Giro horretan Eva eguzki-arraio eztia zela zirudion Janinari. Eva eta Werner, nahiz eta hau aleman okupazio armadako kapitaina zen. Baten samurtasuna ederresten zuen, bestearen indar basatia.\nEva, sekula munduratuko ez zuen alaba bezainbat maite zuen. Bi urte lehenago Baionara iritsi zenean esperantzetan suertatu zen. Hot-Barreko nagusiak Aturri ibaiaz bestaldeko ertz hezean ohaturiko aingeru-urkatzaile batengana joatea aholkatu zion, lana galdu nahi ez baldin bazuen behintzat. Gerla ez zen oraino hasia eta gauak gauari, Maggy ostatuko bigarren zerbitzari adiskidearekin, zaldiz tiratu karro batean aterpetu ziren hilorginarenganatzeko. Ilunki bezti eta lur hiro usaina zebilkion andereari, hilekoak hirugarren aldikoz agor geratu zitzaizkiola salatu zion eta haurraren galaraztera nagusiaren manuz zetorrela.\nKetan irakiten zegoen edaria ezpainetara eman zion emazteak. Segidan halako loeria eroak gatibatu zuen Janina. Ohe baten gainean etzan zen. Sunpur arteketan zintzilikatzen zitzaizkion begiak belar idor eta tartaina sareetan finka zitzakeen. Sabeleko fruitua errautsiko ziona oihuka hurbiltzen entzun zuen:\n— Ireki itzazu ixter horiek, hazia erein dizunari ireki dizkiozun maneran! Arren erna! Ez dut astirik!\n— Ez minik egin otoi...\nErreguz ari zen Janina, Maggyk gorputza lauzean mantentzen ziola, bortizki.\n— Plazeraren ondotik desplazera duzu...\nAtsoak, akotea ozkan jarriz, kanta herrikoia aireratu zuen. Esku hutsaz alua zirikatu zion, zulokari. Janinak uste zuen nabala edo puñal bat sartzen ziola. Garrasika hasi zen. Sabelpea inarrosten zuen dolorez. Maggyk ahoa ahurraz tapatzen zion. Trenputxartu zen sufrikario ikaragarrien men. Handik ordu baten buruan bereratu zenean eta ohe kantoian odol putzu batean ito haragi puska gorriz erditara bete berontzia ikusi zuenean, konturatu zen egiazki hilortegin zuela. Menturaz ez zuen nehoiz gehiago bizia inori emango.\nArrapixkolatu arte egon ziren Maggy eta Janina atsotzar kurkuilatuaren txabolan. Odolez eta umeki zitzikatuz hanpatu pertza ondoan antzematen zuen, begiak bihurdikatzen zituen aldi oroz. Oraindik ere, egun parrasta pasatu eta, kontzientzia latz apurrez kontsideratzen zuen orduko nahitarako haur-galtzea, partikulazki sabeletik sorgin larderiatsuak erauziriko zitzi puskak uhin karminetan ihalozka, ume itxuratzen zituenean.\nEz zuen amets gaiztoagorik egiten. Ez. Baina kolkoaren lasaitzeko Hot-Barreko lana abandonatu zuen, Rachel eta Jacob Santa Izpiritu auzoko txokolategileen neskame bihurtzeko eta diru-trukean jokatuko zituen gizonak hautatzeko eskubidearen erdiesteko. Hala ezagutu zituen Eva zazpi urteko neskatxa ponpoxa eta Werner, okupazio armada alemaneko kapitain zainarta. Biek ongi ordaintzen zuten eta ez zuen gehiago ezeren beharrik. Noiztenka imajinatzen zuen Wernerrekin ezkontzen zela, Berlinera bizitzera joaten zirela eta, Aturri hegi misteriotsuko atsoak umeontzia masakratu zion arren, Evaren antzeko alaba bat ekartzen ahalko zutela. Baina gerla zen jadanik; Wernerrentzat ilusio handirik ez zeukan Janina, edozein ordutan galtzak apaldurik eta uniformea soinean presaka jautz zezakeen puta bat baizik ez zitekeen.\nIparraldeko fronteetara abiatu herritarrak ez ziren agertu. Eskualduna astekarian erraten zen alemanek preso zeuzkatela eta Ybarnegaray, Petainen ministro sei hilabetez izan zenak izparringi berean, preso haien bila abiatzeko bere xedea idazten zuen, noizean behin, berriki arte. Hargatik aspaldian ez zuen Janinak Garaziko diputatuaren hitzik irakurri. Baina apez euskaldunen artean mutil anitz bazeukala onar zezakeen, ez baldin baziren arras alemanen alde, bederen komunisten, judioen eta framazonen kontra oldartzen baitziren, sotanak sutan. Gerla aipatzen zuen Rachelekin, Jacob txokolate atelierreratzen zenean:\n— Berri txarrak dira guretzat neska, Alemania, Polonia eta Holandatik. Frantzian ere ez dira hobera ari, bozkatu dituzten Judioen Estatutuari buruzko bi legeekin.\n— Ez zauzue deus gertatuko hemen Euskal Herrian... Lasai Rachel! Beharrean lagunduko zaituztet. Hitza hitz.\n— Badakizu noizez geroz Santa Izpiritu hontan gauden?\n— Ez, ez dakit gauza askorik.\n— Espainiako Errege Katolikoek 1492an judioak kanporatu zituen eta ordutik Aturri bazter hauetan bizi gara. Sinagoga bertan dugu. Txokolateriak eta oihalgindegiak hurbil. Etxean gaude.\n— Baiki eta nola! Irauteko gisan ihardukiko dugu!\nRachel sehiaren besoetara erortzen zen, aldi berean izutua eta hunkitua. Janinak zotin estofatuka higatzen zen, Jacoben igandeetako paltoen papoetan izar horia arraposki eta ezer ez bailitzan josten zuela.\nBehatz punta ziztatu zion orratzak. Odol ttantta batek bost besoko izar horia zikindu zuen. Janinak begiak hertsi zituen. Rachelek zenbait aste aurrerago Parisko Neguko Belodromoan agitu jende bilketa basatiaz erranak, jokaldiaren ondoko gorputzen zein arimen bakean Wernerrek salatu zionarekin uztartu zituen:\n— Ni ere judioa naiz jatorriz, baina inork ez du jakin behar.\n— Niri berdin zait.\n— Janina, egun batez gaur enekin izatea ordainduko duzu garratz...\nTiti puntak murtxatu zizkion.\n— Ez, Werner, ez duket zorrik horregatik. Eta berdin zait judioa ala alemana zaren, edo biak: neure gizona zara.\n— Neurekin ezkontzea eskatuko nizuke, jada esposatua ez banintz.\nEtengabeko musu sakonaz elkartzen ziren berriz, Janina aldion Werner hatsantuaren gainean zaldizka zihoala. Bata bestearen barnera atseginez lehertzen zireneko olde oihutsuak karrikan pasatzen zen aleman armadaren urrats kolpekatuei gehitu ziren. Izar hori hura Jacoben jantzietan josten zuenean, amodioaren estiren auhenak eta soldaduen herotsak zeramatzan gogoan, lanjer hurbil baten seinale isila bailiran.\nEva nekatto polita zen, eta abila, eta bizia, eta jostaria. Rachelen egoitza garbitzen zuen orduetan, Janinak beti ondotik zeukan txokolate ekoizleen alaba bihurria. Eskola lanak egiten zituen eta gero pianoan jartzen zen eguerdi arteko unea nota finez aberasteko. Ordularia hamabi aldiz oihar zenean, Jacob sartzen zen eta gohaina usnatzen bailuan, izar horia zekarren aterkia disgustuz dilindatzen zuen. Arratsean jestu bera zegien, disgustuz.\nIlunabarretan, sotoan biltzen ziren denak, auzo zenbait barne, Londresko Irratitik munduko berriak entzuteko. Batzuetan Frantzia Librearen jeneral zuzendariaren ahots dardaratia hautematen zuten. Baina amerikarrak gerlari lotuko zitzaizkiolako berririk ez zen aditzen, alta hori zuten gehienik espero.\n— Sarraski honek ez duke azkenik! —Jacob etsirik zen.\nRachelek eransten zion:\n— Joan behar genuke New Yorkeko kusiengana.\n— Ez dugu txokolategia abandonatzen ahal, Rachel. Ez zaigu ezer gertatuko hemen.\n— Alemanez beteak dira bazterrak... —emaztea oldartzen zitzaion, sotoaren argi ahularen azpian, gorputza itzal eta hausten zitzaiola irudikatzen zuela. Segitzen zuen—: Badakizu Janina kapitain aleman batekin dabilela?\n— Otsoa bertan daukagu beraz —gizona irriz lehertu zen; irratia hil zuen eta solasaldiaren bururatzeko erran zuen—: Baina otso honek ez gaitu janen gure premia gorria daukalako, preseski jateko!\nOtsabideratzen zen noiztenka Janina, baserrira, puska bila. Hor ikasi zuen bidenabar Otsabide ez bezala, 1942ko azaroaren 11 arte gunalde askean zegoen Arbide ere okupatu zuela aleman armadak. Arbideko Tartas oihanean biltzen ziren jada Alemaniako kontzentrazio zelai eta hango laborantza zein lantegietarik ihes zetozen herritar gazteak. Janinari amak jakinarazi zion Gerard, bere lehen maitalea, arbola eta sasi nahasi haietan ezkutatzen zela. Ez bat ez bi, gizonarengana lehiatu zen, aitak alemanen begirada eta gutizia bekaitzetarik salbu atxikitzen zituen baserriko mozkinez zareak hanpaturik. Gogoa alai zihoan. Eta ez zen gutxi harritu Gerardek erasiatu zuenean:\n— Hi alemanen putaxka haiz. Alde hemendik.\n— Ez ditzakeen bi nagusi zerbitza!\n— Nola dakik hori?\n— Dena jakiten dun mundu txiki eta hertsi honetan. Habil, hoa berehala eta ez hadila nehoiz Otsabidera itzul!\nGerard azkenekoz ikusten zuela iruditu zitzaion orduan. Antsiak kiribilkatzen zuen. Goizargiko sukaldean, alemanek pairarazten zioten egunerokotasun dorpea kontatzen ahizpa txikia behatzen zuen:\n— Zaldiz badabiltza bideetan eta nik arroila lohitsu zikinetarik ibili behar dut eskolara joateko.\n— Arren Teexa, laster bukatuko da gerla.\n— Aise mintzo haiz hi.\nAma negarrez asaldatu zitzaion:\n— Kafea, txokoleta eta sukrea eskas ditinagu.\n— Ama ekarri dizkizut. Rachel eta Jacoben partetik opari. Eta aitarentzat Wernerrek eman didan tabako grisa. Arrautzik baduxia?\n— Ez dinagu deus ere.\nAndere zohituak buruzagi aleman bati nola erantzun zion. Aldion esku hutsik Baionaratuko zen: noren erruz? Hargatik ama hurbildu zitzaion, xamango biluzia ahurrean:\n— No, horrela ez hau goseak hilko.\n— Mila esker.\n— Ez adiorik. Hobe dun Goizargira gehiago ez agertzea...\nEtxekanderearen oharra ordrea zen.\n— Ongi da ama. Konprenitzen dut.\nOtsabideko ateak zerratu zitzaizkion.\nEtxekoek eta Gerardek haren bisitak ukatzen zituzten. Bihotzean mina ziztaka senti zezakeen. Jasandako dolorea errepikatzen zien bai Racheli eta Jacobi, eta bai oraino ere salbaiki laztantzen zuen Wernerri. Mirailean bere burua miresten zerraikan goizetan, ahalkerik gabe funtsean.\n— Ez dut gaizkirik egiten, bizi baizik ez naiz...\nBerekiko marmarrean kulunkatzen zen, ahotsean ireki zauriaren nabardurak ozen. Isiltzen zen. Ahurrak papoan behera lerrarazten zituen, larruaren beroak jabalduko bailuan. Beztitzen zen eta zortzietan Racheleneko txirrina jotzen zuen. Egunak egunen ondotik bazihoazen, gerla giro zail horretan nahikoa elkar irudi.\nHargatik, okupazio armadek arrastatze handiak obratzen zituzten barnealdeko sasi eta xaretan. Makiak bake orokorra onartzen ez zuten gazte buru-beroz betetzen ari zirela erraten zion Wernerrek, Janinaren aluaren zolan zakila esku-bristaz landatzen ziola. Frantzia mailan Lan Behartu Zerbitzuari eskapatu mutikoz osatu banda terroristak antolatzen ari omen ziren:\n— Suntsituko ditugu banan-banan eta Londresen duten parpaila hura armada itsu eta huts baten jenerala izango da.\n— Lasai Werner. Zurekin jokatzea maite dut. Arren zirika nazazu.\n— Bihi bat ez da zutik geratuko...\nGoiti eta beheiti ari zen, izerdia kopetan perla eta hatsa ezpainetan labain.\n— Zeren lotsa zara Werner? Ez dutea alemanek gerla betirako irabazia?\nGizonaren ipurdi eta gerri mugimenduak eten ziren bat-batean. Janinaren soa galdezkatzaile jauki zitzaion:\n— Zer pasatzen zaizu Werner?\n— Judio batzuen etxean ari zara lanean ez?\n— Bai. Rachel eta Jacobenean. Eva deituriko alaba maitagarri bat badaukate.\n— Horixe. Abisa itzazu judioen artean sarekada obratuko duela frantses poliziak bihar. Salba itzazu.\nEz zuen huts egin, jendarmeak eta zibilez beztitu gizon talde bat agertu zen argi-zirrintan bertan Rachel eta Jacoben etxera, Wernerrek jakinarazi eran. Janina garbiketan zinpurtzen zen. Ez zien nagusiei aleman kapitainak iragarritako gertakariez deus ere erran. Ez zen alabaina politikan sartuko, hain nekez zurkaizten zitzaion bizia galtzeko arriskuan. Zapia eskuan, burua makur eta bihotza lotsa hilkorrez handi zeukan.\nEvaren gelan zegoen, polizia frantsesak sartu zirenean. Neskatoa armairu batean giltzatu zuen tarrapataka:\n— Ixo orain!\nIzu berria begietan zintzilik zeukan zazpi urteko txokolate ontzaileen alabak. Arropa astunen azpian gorde zen, dardaraka. Janinak, ezer ez bailitzan, gela xahatzen segitzen zuen; horrela atzeman zuten poliziek, oihal zarpaila ahurrean trinko eta erratza aldamenean. Bortizki mintzatu zitzaizkion:\n— Nor zara zu?\n— Etxe honetako sehia. Janina.\n— Arrastatzen ote dugu hau ere?\nZibilezko hedexuri batek kezka agertu zuen. Buruzagia zirudienak gogoetatu eta ezezkoa eman zion.\n— Apartamentu honetan beste nehor ba al da? —bazterrak miazkatzen zituen, oihuka.\n— Ez dugu uste —bi gizon ilunen ihardespena eskaileretan oihartu zen.\n— Arren, goazen! Arrain ederrak erori dira gure sareetara egun. Segur aski komandanturreko arduradunak zorionduko gaitu.\nBrauki atera ziren ganbaratik.\nLeihotik, Rachel eta Jacob maitagarriak polizien artean auto beltz batera igotzen begimendu zituen Janinak. Negarrez ari zen. Arrastatzearen hobendun sentitzen zen, Wernerren abisuari elkor egon zelako, berekoiz. Alta, asti aski edukiko zuen jende gaixo horien herioaren mehatxutik saihesteko! Bazekien alta, Rachelek anitzetan azaldurik, itzulerarik gabeko bidaiara eroaten zituztela! Janinak, norbaitek jakitekotan, Wernerren bezain Rachelen ahotik ezagutzen zuen Alemanian irekiriko esterminazio zelaien existentzia! Zergatik ez zuen haien salbatzeko eri ttittilik ere mugitu?\nGaizki-izate oldea gainditu zuen eta Eva armairutik jalgi. Neska alde orotara beha zegoen. Non da ama oihukatzen zuen. Janinak eraman dituzte baizik ez zion errepikatzen. Eva beztitu zuen eta puskilaz bete zaku bat hartu eta presaka jalgi zen. Santa Izpiritu zubiaren gainean lerro beltz zeuden polizien erditik pasatu ziren biak, zanpa-zanpa. Pannecau karrikako Txabola ostatura lehiatu ziren. Janinak han, Chadefaud jauna elaire zuen. Berrogei mila libera luzatu zizkion Eva Atharratzeko bere azkazien baserrira laguntzeko, berehala.\nChadefaud tratulari ile zuridunak Janinari hitza eman zion Eva sano eta salbo Arbidera eta handik Zuberoara lagunduko zuela gau hartan berean. Ostatuko sotoetara gidatu zuen eta erran zion, egun hauetan bazterrak gizon lanjerosez mukuru zirela. Janinaren matela kilikatu zuen, irri maltzur eta lizunak kokotxa zimurtzen ziola:\n— Gero, potxola, bokata-latsean elkarrekin ariko gara!\n— Evak bizirik iraun behar du, ene alaba bezala da...\nAuhen eta hipaka amildu zen Janina. Gizonaren arima-hondoa hunki zukeen emaztearen intziri desesperatuek eta bai zintzoaz despeditu zen.\nJaninak ez zuen Chadefaud hanpurusa begiko, nahiz eta gerla aitzineko urteetan, Rachel eta Jacobenean sehi lanetan hasi baino lehen, harekin oheratzen zen erregularki. Wernerrekin partikulazki larru-tratu finkoetan abiatuz geroztik, ez zuen gizon trunkiloaren berri zehatzik. Harengana zuzentzen zen Otsabideko herritarrekin harremanetan jarri behar zuenean.\nHalaz, gaueko ibilaldiz ibilaldi, Chadefaudek kafea, sukrea, tabakoa eta txokolatea helarazten zizkien Goizargitarrei, eta haiek ordainez baserriko ontasun parrasta baten jabe bidaltzen zuten Baionara, izan xingar ala barazki fresko. Paper eta arrazionamendu txartel faltsuak marrazteko lehena zen Chadefaud: bazuen zenbait eta zenbait jende Espainiara iraganarazirik, judioak, komunista iheslariak, erresistenteak eta ingeles aireko gidatzaileak. Pagatzen zuten ber gizonak ez zuen oztoporik ikusten. Erratekoa zen komandanturrarekin ere tratu onak bazituela, bestela ez zuen bere afera neholaz aitzina eramaten ahalko. Bistakoa zenez, Janinaren eta Wernerren amodioaren zatikako garapenak bazekizkien. Chadefaud ontzia urperatzen zihoaneko arratoi likitsa zen, eta hilotzez ase aurretik, gerla urteak herrokatzen, edozer saltzen eta komertzioa errentabilizatzen zituen. Haren beharra zeukaten.\nArratsalde hura Sanandres elizan pasatu zuen Janinak, xifriturik. Rachelek mehatxu hurbil gisa aipatzen zituen esterminazio zelaietarik Eva salbatu zuen maneran, guraso bikotea halaber salba zezakeela errepikatzen zuen etengabeko damu, bezperatik sarekadaren jakinean zegoelako. Aturri ibaira jauzi egiteko gutizia piztu zitzaion: hiltzea baizik ez zuen merezi. Ordez, Wernerren ikustera joan zen. Wernerrek hozki errezibitu zuen:\n— Orain ezer ez dezaket...\n— Zure esku zegoen jende horien heriotik salbatzea.\nMarmarika gaiztoan zebilen alemana. Janinak eskuz kukutu zuen begitartea. Ile hori nahasiak zeuzkan. Werner aulkitik zutitu zen. Ondoratu zitzaion.\n— Bihar arratsean zurera etorriko naiz.\n— Zatoz Werner. Oso galdua sentitzen naiz. Hargatik Eva alaba salbatu dut.\n— Badakit Chadefauden meneko utzi duzula. Badakit ere gizonak neskatoa Arbideraino arazorik gabe eraman duela. Lasai Janina.\n— Eta ene nagusi-etxekandere onak? Ez dira hilen arauz?\n— Judioak izanez ez dute eskapurik, zorigaitzez.\nJanina marrakaz hautsi zen, urkatzen edo sangreatzen zen abere. Oihu basatiak barreiatuz eta ateak klaskaraziz Wernerren bulegotik kanporatu zen. Komandanturreko marmolezko eskaileretan aditzen ziren bere oski aztaldunen oiharrak. Iruditzen zitzaion ttaka-ttaka bakoitzak bihotza eta burumuina urratzen ziola. Herriko plazatik Santa Izpiritu zubian zehar apartamentura itzuli zen, hinki-hanka, trenputxartzear. Doluaren sareak bihotza tinkatzen zion. Sarraski erraldoiaz esperantzetan zegoen. Ustela zen funtsean.\nEgunak kuxkur-etsiturik higatu zituen. Werner baizik ez zuen ikusten. Herioaren tentaldia zeukan anitzetan, ibaiertzean paseatzean edo zubitik iragatean: jautz egin eta kito. Baina ez zen ausartzen. Ideia zoroak bazeralbilzkion kasko zokoaren iraul eta nahasle. Wernerrek sarekadaren berri ematean bere hobenkeria Janinaren bizkar jarri zuenean nola, hala emazteak zerbait obratu behar zukeen kulparen zamaz arintzeko; errazena Wernerren hiltzea zatekeelako ondorioetara heltzen zen gehienetan. Pentsuaren borobilak bizkarrezurrean gorako ikara hotza eragiten zion.\nAlta... Amodioa egiten zutenean, gizonaren so uherrak Rachel eta Jacoben herioaren errudun seinalatzen zuela iruditzen zitzaion Janinari. Wernerren begimena bere baitako kontzientzia txarrarekin uztartzen zuen eta zena zela eransten zuen berekiko ez naiz ni judioen suntsitzearen eragile, baizik eta gure lurrak okupatzen dituzten alemanak! Nolabait kontsolatzeko bilatzen zituen hitzak murmuratzen zituen, azpiak kapitainaren errain-ukaldiei eskainirik eta gogoa hegan.\n— Labana sabelean sar brauki eta...\n— Zer derasazu liebe fraulein?\n— Ezer ez.\nDardarka bukatzen zuen larrualdia. Presaka beztitzen zen hankartearen xahatzeko betarik gabe. Durduzatzen zen. Evak sentituriko izu berdina zena?\nPannecau karrikako ostatura abiatu zen goiz batez, Chadefaud-i herriko eta Evaren berri eskatzeko. Gizon ile zuridun lodia harrapatu zuen, kontuarraren gibelean, Otsabideko plazan gertatu izugarrikeria behatzaileei azaltzen:\n— Berrogeita hiru klasekoak ari zituan elizaren maldako belardian maniobra egiten. Kapitain alemanaren ondoan frantses armadako bi lotinant ere ba omen zituan. Eta hara non hilerriaren erditik begitarteak oihal zuriz estalirik zeuzkaten bost edo sei mutilez osatu taldea jazartzen zaien, mitrailetak ozen eta su.\n— Hori Otsabiden agitu dela diozu?\nJaninaren kezka argia zen. Irria libratu zuen Chadefaud-ek hortz ustelduxeak erakutsiz:\n— Bai. Alemana eta bi frantsesak hilik suertatu dira. Eta Otsabideko gazte bat larriki zauritua.\n— Nor zen?\n— Uztaberriko Seinan. Uzkinazo zozo hura. Handik laster arrastatu dituzte erasotzaileak. Ixtunen gora heldu baitzen SS batailoi bat. Ez dute denborarik ukan sasira eskapatzeko.\n— Nor dira giltzapetuak? —hirugarrenekoz mintzatu zen Janina.\nChadefaud-ek hiltzera kondenatuen zerrenda hitsa azaldu zuen:\n— Pierra Mendi, Gerard Artzubi, Bettan Bilainberri eta Arno Suhats.\n— Gerard Artzubi?\n— Bai emaztekia, zer dun horrela harritzeko? —Chadefaud burlari zebilen.\n— Hire gizongaietarik bat dudarik gabe? Aski dion Wernerri aipatzea.\nAlgara eta harramantza burbuilatsuak bete zuen ostatuko gela. Jende ezezagunez mukuru zen. Gehienak antzaz Espainiara eta gero Ingalaterrara joateko paperen aiduru zeuden. Janinak aditzen zuenaren arabera, gizon eta emazte horiek Lyon eskualdetik etortzen ziren, han gaitzeko sarekada egin baitzen erresistenteen artean. Alberte izenari ihardesten zuen andere akitu batek errepikatzen zuen, etsia:\n— Max gelditu eta torturatu dute.\n— Zer max eta zer sax? Mila deabru sosa emaidan eta hara hire paperak. Datorren aste hondarrean Londresen hago.\n— Nor zen Max? —Janina Alberterengana hurbildu zen.\nAndere tristeak, Frantzia trebeskatu zuela ihesean, harriturik so egin zion, eskakizun apalari ihardestea komeni zitzaion ala ez ez jakin. Azkenean ausartu zen:\n— Max ezizenez baino ezagutzen ez nuen gizon hark itzaleko armada antolatu zuen eta, justu eraginkorrak ginen unean, trahitze baten medioz Klaus Barbie-ren zakurrek arrastatu dute. Alemanek ez ezik, itxuraz, erresistente batzuek ere haren galera nahi zuten, buruzagitzaz jabetzeko.\n— Ez dut deus ulertzen anderea.\nJaninak Chadefaud-engana jo zuen:\n— Nola da Eva?\n— Ongi. Gurasoak Auschwitzen dituela badakikezu leku segurretik...\nTratulanta mututu zen. Paper faltsu baten zuritasunean enkre iluna buhaka idorrarazi eta segitu zuen:\n— Arren Janina, zoaz Wernerren ikustera eta behingoz zure lau herritarrak salba itzazu!\nWernerrekin hitzartu zen. Larrua arraposki jo zuten. Janinak lau herritarren biziaz urrikaltzeko otoiztu zuen komandanturreko kapitaina. Baina gizonak, mirailaren aitzinean, zakilaren nabardura eri puntaz zizelkatzen eta ferekatzen zuela, Rachel eta Jacoben kasuari zegokionez argiki ihardetsi zion:\n— Ez dezaket ezer egin orain! Gainera zer, zuk hain emazte plaxenta, lau terrorista zikin horien aldea hartzen duzula?\n— Anaia lau horietan daukat.\nGezurra ahoskatu zion, anaiaren ordez alabaina, Etxegoineko belar biltzeen karietarako uda-gau zohardi batez, birjinitatea ebatsi zion Gerard baitzegoen.\n— Ezer ez dezaket.\nBigarren aldikoz Janinaren alua zirikatzear zihoala, erantsiz zuen Wernerrek:\n— Astearte goizean adibidetzat fusilatuko dituzte Otsabideko plazan. Nahi duzu neurekin etorri, kuttun?\nJanina haserre zen. Gogoa kexuaire zerabilkion. Gizonak hazia barreiatu zuen emaztearen sabelpea emokatuz. Kapitain kasketa buruan gero, aluko muskila arrosa milikakatu zion, zor zion diru kopurua bular artean pausatu aitzin.\n— Otsabiden zirateke beraz datorren asteartean?\n— Ez dut eiki ikuskizuna huts egin nahi.\nBarre egin zuen Wernerrek, kezkak kutsaturiko pozez.\nHil-zeinuak danbaka urrian aditzen ziren. Alemanek Otsabideko etxe guztietako jendeen biltzera igorri zituzten bai apeza eta bai auzapeza. Berde-kaki kolorez beztitu arrotzez setiaturik zen plaza hertsia. Hiri nagusietako komandanturreko ordezkariak hor zeuden, besta-garaietan Kanttu akordeoilari eta Pitxi txistulariek hornitzen zuten tauladaren gainean. Ez zen ordea alaitasunerako tirriarik. Etsenplua eman behar zen: terrorismo mota horrek ez zuen hazi behar. Bihirik ere ez.\nLondresko irratia entzuten zutenek, amerikanoak jada Ipar Afrikan plantatuak zirelako zurrumurruak hedatzen zituzten. Berrien arabera laster lehorretaratuko ziren, baina ez zekiten noiz eta non. Jendeen artean zegoen Janinak irrati bidezko kutzumutzu horiek behatzen zituen, bistan dena, Pannecau karrikako Chadefaud-en ostatuko gela handian. Bakearen alde zen Janina, baina hein bateraino.\nOtsabideko estrada lilituan Werner ikusi zuen. Militarrak ez zekien emazteak herrira bidaiaz etortzeko xedea zuela. Wernerri begira geratu zen, hormaturik: gizon ederra zen gerlak iraun zuen urte beltz hauetako kasik bere maitale bakarra, etxerako premiazkoak ziren gauza materialen harrapatzaile suharra, bestela denak miseria gorria eihartuko baitziren... Janinak alta, Chadefaud-i mailegatu eta bularrarteko arroilaren beroan zetxikan pistola lizunki ferekatzen zuen.\nLau kondenatuak plazaren erdira ekarri zituzten. Murruen kolore arrosa eta presunerren atorren zuritasuna biak ezkontzen ziren, zeramatzaten galtza ilunekin kontrestan. Bazterretan auhen ukatu bezain urkatuak altxatu ziren. Adineko emazte saldo batek mantalinak buruan behera apaldu zituen. Gizonak zut bermatu ziren bunetak eskuan. Isiltasun hotza zen, eguerdi aldeko ekain-eguzkiak gogorki jo arren. Lau mutil gazteak sasiko urteetan iragan gosearen erruz mehetuak ziren arras. Soldaduz tinkatu plazaren izkinan jarrarazi zituzten, bakoitza bere tokian: Gerard ezker, erdian Pierra eta Arno, eskuinean, bikarioaren saihetsean, Bettan.\nTauladan aleman buruzagi batek fusilaketa hasteko besoa altxatu zuen, heil orroaz. Ikara larriak zeharkatu zuen plazara derrigortutako jendetza. Apezak orduan kondenatuen begiak oihal zurbailez tapatu zituen. Gurutzearen seinalea marrazten zuen bitartean, lau soldadu uhin hiru lerrotan plantatu ziren. Mutikoek eskuak eta zangoak sokaz estekaturik zeuzkaten. Janinak su! entzun zuenean zotinka lehertu zen eta pistola eskuratu zuen.\nNehoiz ez zen berataz hain segur sentitu: hiltzea erraza zen azkenean, ez zen deliberatzearen beharrik ere, aski zen herra eta urrikirik eza erraietan ohora adina sustatzea, naturaren senari itsu jarraitzea. Jendeen erditik ildoa udalatu zuen eta estradaren azpira heldu zen. Wernerren soa orduan aztertu zuen eta tanpez, bihotzaren aldean, soldaduak kondenatuei tiroka ari zirela, hiru bala sartu zizkion. Gerard eroritako istant berean amildu zen Werner.


Gosaría - Amalur etxea\nEguna modurik hoberenean hasi ahal izateko\ngosari sanoa eta ongi osatua eskeintzen dizugu:\nGure bizkotxoa ekologikoan hazitako etxeko oiloen arrautzez egindakoa da. Kalitatezko irina eta oliba-olio birjina erabiliz era tradizionalean eta mimoz eginda.\nNafarroako abeltzainen behien ekoizpen integratutako esne osoa erabiltzen dugu.\nAIDIN etxeko Mermelada, era artisauan egindakoak, hurbileko nekazariek ekoiztutako osagaiak erabilita gehienetan, Ororbian egindakoa, AMALUR etxetik gertu dagoen herrian.\n“Mermelada naturalak dira, kontserbagarri eta koloratzailerik gabe. Kalitate oneko fruteekin egindakoa, kolpeak edota helduegiak dauden frutarik ez ditugu onartzen. Gainera azukre pixka bat eta limoi naturala zukutu berria.” (Inma Montosa – AIDIN)\nKaña azukre integrala eta bidezko merkataritzakoa kafe egin berria eztitzeko.\nPanela edulkoratzaile oso indartsua da, azukre-kanabearen zukuak lurruntzean lortzen dena. Latinoamerikako herrialdeetan oso erabilitako azukre mota da, eta erabilera geografikoki gero eta handiagoa da, propietate ugari baititu. Azukrearen sekretua da guztiz naturala dela eta ez duela inolako prozesurik jasan.\nPanadería Artesana de Arguiñarizen egindako Ogi integral ekologikoa\n“Ogi ekologikoa ekoizterako orduan kontuan hartzen dugun lehendabiziko gauza lehengaien kalitatea da: gari mota ezberdinak bilatzen ditugu, ez dugu inolako gehigarririk eransten, ama-orantza soilik erabiltzen dugu eta ez dugu inondik inora hartzidura prozesua bortxatzen. Bezeroek baldintza hauek onesten dituzte, hortaz gure produktuak belar-denda eta janari denda txikietan bakarrik eskura daitezke.\nLanean hasi aurretik funtsezkoa da hirina eta garia ongi aztertzea. Ogi on bat gari on batekin egin daiteke soilik. Horregatik, ogia egiten hasi aurretik hirinaren hondakinak, malgutasuna, oreka, proteinak, glutena eta hezetasuna aztertzen ditugu.” (Pan de Arguiñariz – Arginarizko ogia)\nBaserriko ogi txuria , hau ere artisaua.\nBestelako produktuak ere tartekatzen ditugu, esatebaterako Legasako ardi gazta, urdaiazpikoa, jogurt artisaua eta abar, horiek guztiak ere kalitate handikoak dira, sasoiko fruituez gain.\nGuzti hori gutzi bailitzan gure gosarian laranja zuku natural zukutu berria jarriko dizugu.